કિસાનપરાના ૨૬ વર્ષના કારડીયા રજપૂત યુવાન દેવુભાને સગા બનેવીએ જ દારૂમાં ઝેર ભેળવી પતાવી દીધો'તો!\nગત જન્માષ્ટમીની સાંજે દેવુભાને ઘરે બેભાન હાલતમાં બનેવી સહિતના શખ્સો મુકી ગયા'તાઃ તેણે દારૂ વધુ દારૂ પીતા બેભાન થઇ ગયાનું બનેવીએ જે તે વખતે કહ્યું હતું: પણ ફોરેન્સિક પોસ્ટમોર્ટમના રિપોર્ટમાં ભાંડો ફૂટતાં એ-ડિવીઝન પોલીસે હત્યાનો ગુનો નોંધ્યો : સસરા રમેશભાઇ સાકરીયાના એકના એક અપરિણીત વારસદાર દિકરાનું મોત થઇ જાય તો તેમની પુષ્કળ મિલ્કતો પોતાને મળી જાય તે ઇરાદે પડધરીના અશ્વિન ડોડીયાએ કાવત્રુ ઘડી મિત્રો નરેશ સરવૈયા અને અમિત ચોૈહાણ સાથે મળી ૨૪/૮ના સાંજે ભવાનીનગરમાં સાળા દેવુભાને દારૂ સાથે ઝેર આપી દીધુ'તું: પોલીસે એક આરોપીને સકંજામાં લઇ પુછતાછ આદરી\nતસ્વીરમાં હત્યાનો ભોગ બનેલા દેવુભા રમેશભાઇ સાકરીયાનું નિવાસસ્થાન, તેનું રેસ્ટોરન્ટ તથા પાછળનો ડેલો (કે જ્યાંથી તેનો મૃતદેહ લાવવામાં આવ્યો હતો) જોઇ શકાય છે. તેમજ અન્ય તસ્વીરોમાં ઇકો કારમાં મૃતદેહ લાવીને ખાટલા મારફત અંદર લઇ જવાયો હતો એ દ્રશ્યો જોઇ શકાય છે. જે તે વખતે દેવુભા મૃત્યુ પામ્યાની તેના પિતા કે બીજા સ્વજનોને ખબર નહોતી. કારણ કે ત્યારે બનેવી અશ્વિન ડોડીયાએ દેવુભાએ વધુ દારૂ પીધો હોવાથી તે બેભાન છે, બે કલાકમાં સરખું થઇ જશે તેવી વાત કરી હતી. કાર આવે છે, પાંચ-છ શખ્સો ઉતરે છે, અંદરથી ખાટલો લાવે છે અને પછી કારમાંથી દેવુભાને કાઢી ખાટલામાં મુકી ખાટલો ચાર-પાંચ શખ્સો ઉંચકીને અંદર લઇ જતાં ફૂટેજમાં દેખાય છે.\nરાજકોટ તા. ૧૫: પાંચ મહિના પહેલા જન્માષ્ટમીની મોડી રાતે કિસાનપરામાં રહેતાં ઓમ પંજાબી એન્ડ ચાઇનીઝ નામે વેપાર કરતાં ૨૬ વર્ષિય કારડીયા રજપૂત યુવાન દેવુભા રમેશભાઇ સાકરીયાને તેના બનેવી સહિતના શખ્સો બેભાન હાલતમાં ઘરે મુકી ગયા હતાં. બીજા દિવસે તેને હોસ્પિટલમાં મૃત જાહેર કરાયો હતો. આ યુવાને વધુ પડતો દારૂ પી લેતાં તેનું મોત થયાનું જે તે વખતે તેના બનેવીએ કહ્યું હતું. પણ પરિવારજનોને મૃત્યુ શંકાસ્પદ જણાતાં ફોરેન્સિક પોસ્ટ મોર્ટમ કરાવાયુ હતું. તેનો રિપોર્ટ આવતાં ધડાકો થયો છે. દેવુભાનું મોત ઝેરથી થયાનું ખુલતાં એ-ડિવીઝન પોલીસે તપાસનો ધમધમાટ શરૂ કરતાં ખળભળાટ મચાવતી વિગતો સામે આવી હતી. દેવુભાને તેના જ સગા બનેવી અશ્વિન ડોડીયા સહિતે દારૂમાં ઝેર ભેળવી પાઇ દઇ હત્યા કર્યાનું ખુલ્યું છે. દેવુભા તેના પિતાની પુષ્કળ મિલ્કતનો એકમાત્ર વારસદાર હતો, તેના મોત પછી મિલ્કતોનો માલિક પોતે બની જાય તે માટે થઇને બનેવી અશ્વિને સાળાની હત્યા કર્યાનું સામે આવતાં ચકચાર મચી ગઇ છે.\nઘટનાની વિગતો જોઇએ તો સાતમ- આઠમના તહેવારો વખતે ૨૪/૮/૧૯ના એટલે કે જન્માષ્ટમીની મોડી રાત્રે કિસાનપરામાં રહેતાં અને કિસાનપરાથી અન્ડરબ્રિજ તરફ જતાં રોડ પર ખોડિયાર વોટર સપ્લાય અને ઓમ પંજાબી-ચાઇનીઝ ફૂડ નામે ધંધો કરતાં કારડીયા રજપૂત યુવાન દેવુભા રમેશભાઇ સાકરીયા (ઉ.૨૬)નું ભેદી રીતે મોત નિપજ્યું હતું. મોડી રાતે ચારેક શખ્સો તેને બેભાન હાલતમાં હોટેલ પાસે મુકીને જતાં રહ્યા બાદ તેને સિવિલ હોસ્પિટલમાં ખસેડાયેલ, પરંતુ ત્યાં તેણે દમ તોડી દીધો હતો. જે તે વખતે મૃતહેદનું ફોરેન્સિક પોસ્ટ મોર્ટમ કરી વિસેરા લઇ ફોરેન્સિક લેબમાં તપાસાર્થે મોકલાયા હતાં. જેનો રિપોર્ટ આવતાં તેમાં દારૂ સાથે ડાયોકલોરવોસ નામના ઓર્ગેનો નોન-થાયો ફોસ્ફરસ નામના રાસાયણિક પ્રકારનું ઝેર હોવાનું સામે આવતાં આ બનાવ હત્યાનો હોવાનું ખુલ્યું હતું.\nએ-ડિવીઝન પી.આઇ. એન. કે. જાડેજા અને ટીમે હત્યાનો ભોગ બનેલા યુવાન દેવુભા સાકરીયાના પિતા રમેશભાઇ થોભણભાઇ સાકરીયા (કારડીયા રજપૂત) (ઉ.વ.૬૫)ની ફરિયાદ પરથી તેના જ સગા જમાઇ અશ્વિન રાઘવજીભાઇ ડોડીયા (રહે. મોટા રજપૂતપરા પડધરી), તેના મિત્રો નરેશ ઉર્ફ પોલીયો નરસીભાઇ સરવૈયા (રહે. ભવાનીનગર-૨, રામનાથપરા પાસે) તથા અમિત ભીખાભાઇ ગુંદરી (ચોૈહાણ) (રહે. ભવાનીનગર, રાજકોટ) સામે આઇપીસી ૩૦૨, ૧૨૦ (બી), ૪૦૩ મુજબ કાવત્રુ ઘડી દેવુભાને દારૂમાં ઝેર ભેળવી પીવડાવી તેનો મોત નિપજાવી બાદમાં ઇકો કારમાં તેના ઘરે (રેસ્ટોરન્ટ ખાતે) તેને ખાટલામાં સુવડાવી દેવુભા વધુ પડતો દારૂ પી ગયા છે, પછી સારું થઇ જશે તેમ કહી ભાગી જઇ હત્યા નિપજાવી તેમજ દેવુભાના ખિસ્સામાંથી રૂ. ૯૦ હજાર પણ કાઢી લીધાનો ગુનો નોંધ્યો છે.\nએકનો એક દિકરો ગુમાવનારા રમેશભાઇ સાકરીયાએ એફઆઇઆરમાં જણાવ્યું છે કે હું કિસાનપરા-૪માં ખોડિયાર પેલેસ નામના મકાનમાં રહુ છું અને મહિલા કોલેજ અન્ડર બ્રિજની બાજુમાં ખોડિયાર વોટર સપ્લાયર તથા ઓમ પંજાબી એન્ડ ચાઇનીઝ નામે વેપાર કરુ છું. મારે સંતાનમાં આઠ દિકરીઓ અને એક દિકરામાં દેવુભા સોૈથી નાનો અને અપરિણીત હતો. તે અમારી સાથે જ ધંધો કરતો હતો.\nતા. ૨૨/૮/૨૦૧૯ના મારી દિકરી જાગૃતિબેન કે જે પડધરી સાસરે છે તે સાતમ-આઠમ કરવા અમારા ઘરે આવી હતી. અમારા જમાઇ અશ્વિન રાઘવજીભાઇ ડોડીયા ૨૩/૮ના સાંજે સાતેક વાગ્યે અમારા ઘરે આવ્યો હતો અને રોકાયો હતો. ૨૪/૮ના સાંજે છએક વાગ્યે હું રેસ્ટોરન્ટ પર હતો ત્યારે મારો દિકરો દેવુભા તેનું એકટીવા જીજે૦૩એચએલ-૦૦૫૨ લઇને ગયો હતો. એ પછી મારો જમાઇ અશ્વિન પણ મારું એકસેસ જીજે૦૩એચજી-૯૩૯૮ મારી પાસેથી માંગીને હું હમણા આવું છું...તેમ કહીને નીકળી ગયો હતો.\nથોડીવાર પછી મેં બહાર નીકળીને જોતાં મારા દિકરા દેવુભાનું એકટીવા અમારા રેસ્ટોરન્ટની પાછળ પડેલુ જોવા મળ્યું હતું. જેથી મારો દિકરો તેના બનેવી અશ્વિનને સાથે ગયાની ખબર પડી હતી. આ બંને ઘણીવાર સાથે દારૂ પીતા હતાં. ત્યારબાદ હું અને મારા બીજા જમાઇ અમિતભાઇ પથુભાઇ પરમાર એમ બંને રેસ્ટોરન્ટમાં હતાં. રાત્રીના સાડા દસેક વાગ્યે રેસ્ટોરન્ટની પાછળના ભાગે ઇકો ગાડી આવી હતી. જેમાંથી પાંચ-છ જણા ઉતર્યા હતાં. અમારો જમાઇ અશ્વિન પણ સાથે હતો. એ લોકોએ મારા દિકરા દેવુભાને ઇકો કારમાંથી ઉતાર્યો હતો અને રેસ્ટોરન્ટ પાછળ ખાટલામાં સુવડાવી દીધો હતો. તેમજ અમારે જમવું છે, પાછળના ભાગે ટેબલ રાખી દો તેમ કહેતાં મેં ટેબલ રાખી દીધુ હતું અને એ બધા જમીને જતાં રહ્યા હતાં.\nરેસ્ટોરન્ટમાં ગ્રાહકો વધારે હોઇ જેથી હું પણ કામે વળગી ગયો હતો. બીજા જમાઇ અમિત પણ મારી સાથે કામમાં હતાં. રાતે લગભગ પોણા બારેક વાગ્યે રેસ્ટોરન્ટના કર્મચારી ભીમભાઇએ કહ્યું હતું કે દેવુભાને ઉઠાડવા છતાં તે ઉઠતાં નથી અને કંઇ બોલતા પણ નથી. આથી હું ત્યાં ખાટલા પાસે ગયો હતો અને દેવુભાને ઉઠાડવા પ્રયાસ કર્યો હતો. પણ તે ન જાગતાં મારા ઘરના લોકો પણ આવી ગયા હતાં. એ દરમિયાન મારી દિકરી જાગૃતિએ મારા જમાઇ અશ્વિનને ફોન કરી 'દેવુભા તમારી સાથે આવેલ હતો અને હવે ઉઠતો કેમ નથી?' તેમ પુછતાં અશ્વિને કહેલું કે દેવુભા વધુ દારૂ પી ગયો છે એટલે કંઇ બોલતો નથી. બે કલાકમાં સારું થઇ જશે અને કયાંય એને લઇ જવાની જરૂર નથી તેમ કહ્યું હતું.\nએ પછી ૨૫/૮ની મોડી રાત શરૂ થઇ ગઇ હતી. અમે ૧૦૮ને બોલાવતાં તેમાં દિકરાને સિવિલ હોસ્પિટલે લઇ ગયા હતાં. જ્યાં રાતે સવા વાગ્યે ડોકટરે મારા કિદરા દેવુભાને મૃત જાહેર કરી મૃતદેહ પોસ્ટ મોર્ટમ રૂમમાં રખાવ્યો હતો. ત્યારે ખબર પડી હતી કે દિકરાના ખિસ્સામાંથી રૂ. ૯૦ હજાર પણ ગાયબ છે. પોસ્ટ મોર્ટમ બાદ પોલીસે લાશ અમને સોંપી હતી. દેવુભાના મોત અંગે પોલીસ તપાસ કરતી હતી. તબિબોએ પોસ્ટ મોર્ટમ વખતે વિસેરા લઇ પૃથક્કરણ માટે ફોરેન્સિક લેબોરેટરીમાં મોકલ્યા હતાં. તેનો રિપોર્ટ આવતાં વિસેરામાં ડાયોકલોરવોસ નામના ઓર્ગેનો નોન-થાયો ફોસ્ફરસ પ્રકારના રાસાયણિક ઝેરની હાજરી હોવાનો રિપોર્ટ પોલીસને મળ્યો હતો. તેની નકલ મને પણ અપાઇ હતી. અમે શંકા ઉપજતાં રેસ્ટોરન્ટની પાછળથી સીસીટીવી ફૂટેજ પેનડ્રાઇવમાં લીધા હતાં. જે પોલીસમાં રજૂ કર્યા હતાં.\nતપાસ થતાં અમારા જમાઇ અશ્વિને જ કાવત્રુ ઘડી તેના મિત્રો સાથે મળી મારા દિકરા દેવુભાને દારૂમાં ઝેર ભેળવી પાઇ દઇ હત્યા કર્યાનું જણાયું હતું. હત્યા કરવા પાછળનું કારણ મારી તમામ મિલ્કતોનું જમાઇ અશ્વિનને વારસદાર બનવું હોઇ તે છે. દેવુભા મારો એકનો એક દિકરો હતો અને મારી તમામ મિલ્કતોનો વારસદાર હતો. તેનું મૃત્યુ થાય તો તમામ મિલ્કતો પોતાને મળી જાય તવો ખયાલ મારા જમાઇ અશ્વિન ડોડીયાને લાગતું હોઇ તેણે કાવત્રુ રચી મારા દિકરાની હત્યા કરી હતી. મેં તપાસ કરતાં ખબર પડી હતી કે ૨૪મીએ મારા દિકરા દેવુભાને મારા જમાઇ અશ્વિને ભવાનીનગર-૨માં નરેશ ઉર્ફ પોલીયો નરેશભાઇ સરવૈયા (કોળી)ના ઘરે દારૂ પીવા બેસાડ્યો હતો. સાથે અમિત ગુંદરી (ઓડ) પણ હતો. આ ત્રણેયએ કાવત્રાના ભાગ રૂપે મારા દિકરાને દારૂમાં ઝેર ભેળવી પાઇ દીધું હતું અને હત્યા કરી હતી.\nપોલીસ કમિશનર મનોજ અગ્રવાલ, જેસીપી ખુરશીદ અહેમદ, ડીસીપી રવિમોહન સૈની અને એસીપી એસ.આઇ. ટંડેલની રાહબરીમાં પીઆઇ એન. કે. જાડેજા, પીએસઆઇ એસ.વી. સાખરા, એએઅસાઇ રણજીતસિંહ ઝાલા, વિજયસિંહ જાડેજા, દિપકભાઇ રાઠોડ સહિતે ગુનો નોંધી આરોપીઓને સકંજામાં લેવા તજવીજ હાથ ધરી છે.\nસાળો-બનેવી અવાર-નવાર દારૂ પીતા તેનો ગેરફાયદો બનેવીએ ઉઠાવ્યો\n. પોલીસ તપાસમાં ખુલ્યું છે કે દેવુભા અને તેના બનેવી અશ્વિન ડોડીયા ઘણીવાર સાથે દારૂ પીવા બેસતાં હતાં. બનેવી અશ્વિને તેનો જ ફાયદો ઉઠાવી લીધો હતો અને પ્લાન ઘડી ૨૪મીએ સાળાને ભવાનીનગરમાં મિત્રના ઘરે લઇ જઇ ત્યાં પાર્ટી કરી સાળાના ધ્યાન બહાર તેના ગ્લાસમાં દારૂ સાથે ઝેર ભેળવી દીધું હતું. એ ઝેરવાળો દારૂ દેવુભા પી ગયા બાદ પ્રાણ નીકળી ગયા હતાં. પણ એ જીવે છે અને વધુ દારૂ પીતા બેભાન થઇ ગયો છે તેવી સ્ટોરી ઘડી તેને ઘરે મુકી અશ્વિન સહિતના જમીને જતાં રહ્યા હતાં.\nદેવુભા આઠ બહેનનો એક જ ભાઇ અને અપરિણીત હતો\n. બનેવી અને બનેવીના મિત્રોના હાથે હત્યાનો ભોગ બનેલો દેવુભા સાકરીયા આઠ બહેનનો એક જ નાનો ભાઇ અને પરિવારનો આધારસ્તંભ હતો. દેવુભાના બહેનોમાં પ્રફુલાબેન દિલીપભાઇ ડોડીયા (પડધરી સાસરે), જાગૃતિબેન અશ્વિનભાઇ ડોડીયા (પડધરી સાસરે), અનિલાબેન ધર્મેશભાઇ નકુમ (રાજકોટ સાસરે), શિલ્પાબેન વિજયભાઇ રાઠોડ (રાજકોટ, હાલ રિસામણે), દિવ્યાબેન અમીસિંહ પરમાર (મોરબી સાસરે), જાનકીબેન કલ્પેશભાઇ ડોડીયા (રાજકોટ સાસરે), ભુમિબેન જયભાઇ હેરમા (રાજકોટ નવાગામ સાસરે છે. જ્યારે નિકીતાબેન પિતા રમેશભાઇ સાકરીયા સાથે રહે છે. દેવુભાના લગ્ન થયા નહોતાં. તે પિતા-બહેન સહિતના પરિવારજનો સાથે રહી પિતા સાથે ધંધો કરતો હતો. એકના એક વીરાની હત્યા થયાનું ખુલતાં બહેનો-સ્વજનોમાં કલ્પાંત સર્જાયો હતો.\nવજનદાર દેવુભા બે-ચાર જણાથી ઉપડે તેમ ન હોઇ ગોદડામાં ઝોળી કરીને ખાટલામાં સુવડાવ્યો'તો\n.બનેવી અશ્વિન ડોડીયા અને તેના મિત્રોએ દેવુભાને દારૂમાં ઝેર ભેળવી મોતને ઘાટ ઉતાર્યા બાદ તે વધુ દારૂ પી જતાં બેભાન થઇ ગયો છે તેવું ખોટુ બોલી તેને ભવાનીનગરમાંથી તેના ઘર પાસે રેસ્ટોરન્ટની પાછળના ભાગે ઇકો કાર મારફત લાવી કારમાંથી રેસ્ટોરન્ટ પાછળ ખાટલામાં ગોદડા સહિત ઉઠાવીને સુવડાવ્યો હતો. દેવુભાનું વજન વધુ હોઇ તે બે-ચાર જણાથી ઉપડી ન શકતાં ગોદડામાં ઝોળી કરવી પડી હતી.\nહત્યા બાદ સાળાની લાશ નજીક જ બેસીને બનેવી અશ્વિને મિત્રો સાથે ભોજનની મોજ માણી ને નીકળી ગયો\n.બનેવી અશ્વિન ડોડીયા અને તેના મિત્રોએ દેવુભાને બેભાન હાલતમાં રેસ્ટોરન્ટ લાવ્યા હતાં અને પાછળના ભાગે ખાટલામાં સુવડાવ્યા બાદ સસરા રમેશભાઇને અશ્વિને 'અમારે જમવું છે, ટેબલ મુકાવી દ્યો' તેમ કહેતાં સસરાએ ટેબલ મુકાવી દીધુ હતું અને જમાઇ અશ્વિન તથા તેની સાથેના તેના મિત્રોને પ્રેમથી જમાડ્યા હતાં. તે વખતે રમેશભાઇને કયાં ખબર નહોતી કે તેનો દિકરો કે જે ટેબલની બાજુના ખાટલામાં સુવડાવાયો છે તેને ખુબ સગા બનેવીએ જ દારૂમાં ઝેર પાઇ પતાવી દીધો છે!...અશ્વિને પણ જાણે કંઇ બન્યું ન હોઇ તેમ સાળાની લાશ નજીક જ મિત્રો સાથે ટેબલ પર બેસી પેટ ભરીને ભોજન કર્યુ હતું અને બાદમાં મિત્રો સાથે નીકળી ગયો હતો.\nદેવુભા કેમ ઉઠતો નથી...એવું પુછાતાં અશ્વિને કહ્યું'તું વધુ દારૂ પીધો છે, બે કલાકમાં સારું થઇ જશે, કયાંય લઇ જવાની જરૂર નથી!\n.૨૪/૮ની રાતે દેવુભાને તેનો બનેવી અશ્વિન અને તેના મિત્રો બેભાન હાલતમાં ખાટલામાં સુવડાવી નીકળી ગયા બાદ તે મોડે સુધી ન ઉઠતાં અને જવાબ ન દેતો હોઇ અશ્વિનને ફોન કરીને આ બાબતે પુછતાં તેણે કહ્યું હતું કે-તે વધુ દારૂ પી ગયો છે, બે કલાકમાં સારું થઇ જશે...તેને કયાંય લઇ જવાની જરૂર નથી. આથી પરિવારજનોએ થોડીવાર રાહ જોઇ હતી. આમ છતાં તે ન જાગતાં તેને ૧૦૮ બોલાવી હોસ્પિટલે ખસેડાયો હતો. પરંતુ ત્યારે એ મૃતદેહ જ હોવાનું તબિબે જાહેર કરતાં કલ્પાંત સર્જાયો હતો.\nદેવુભાના પિતા રમેશભાઇ સાકરીયા પાસે અઢળક મિલ્કતો...આ મિલ્કતોની લાલચ જમાઇને જાગી હતી\n. હત્યાનો ભોગ બનનાર દેવુભા આઠ બહેનોનો એક જ ભાઇ અને પિતા રમેશભાઇ સાકરીયાનો એકનો એક દિકરો અને વારસદાર હતો. રમેશભાઇ પાસે મુળ વતન આણંદપર બાઘીમાં બે વાડી ૪૦ વિઘામાં, રોડ પર પ્લોટ-દૂકાનો તેમજ રાજકોટમાં કિસાનપરા ચોકમાં એક મકાન, બે ઓફિસો, રેસ્ટોરન્ટ તથા ૧૫૦ ફુટ રીંગ રોડ પર ૮૦૦ વારનો પ્લોટ છે. જેમાં બોર કરી પાણી સપ્લાયનું કામ કરવામાં આવે છે. આ ઉપરાંત ત્યાં ૧૩-૧૪ રૂમો પણ એ જગ્યાએ છે. પાણીના બે મોટા અને ચાર નાના ટેન્કરો પણ છે. તેમજ એક ફોરવ્હીલર અને ચાર-પાંચ ટુવ્હીલર છે. તમામ મિલ્કતો રમેશભાઇના નામે છે અને તેનો એક માત્ર વારસદાર દેવુભા હતો. તેના લગ્ન પણ થયા નહોતાં. આમ સસરાની આટલી મોટી મિલ્કતો જોઇ જમાઇ અશ્વિનને લાલચ જાગી હતી.\nએકના એક ભાઇની હત્યા થતાં જાગૃતિબેન પતિ અશ્વિનનું મોઢુ જોવા પણ રાજી નથી\n. અશ્વિનને સસરાની મિલ્કતોની લાલચમાં પોતાના જ સગા સાળા દેવુભાને કાવત્રુ ઘડી પતાવી દેતાં ચકચાર મચી ગઇ છે. અશ્વિનની પત્નિનું નામ જાગૃતિબેન છે અને અશ્વિનને સંતાનમાં ૧૭ વર્ષનો પુત્ર છે. તે પડધરી રજપૂતપરામાં રહે છે. જાગૃતિબેનને પોતાના ભાઇની હત્યા પતિ અશ્વિને જ કર્યાની ખબર પડતાં તે ઉંડા આઘાતમાં ગરક થઇ ગયા હતાં. તે પતિનું મોઢુ જોવા પણ હવે રાજી નથી.


પૂર્વ વિદેશ મંત્રીએ ગાંધી પરિવાર પર સાધ્યું નિશાન, કહ્યું- મોદીને પડકાર આપવા કોંગ્રેસમાં રાહુલ સહિત કોઈ લાયક નહીં – 365 Day News\nPosted on October 2, 2021 Author 365 Day\tComment(0)\n– ‘તેમના પાસે કોઈ સલાહકાર નથી પરંતુ તે એવું માને છે કે તે (રાહુલ) તીસમારખાં છે’\nકોંગ્રેસમાં ચાલી રહેલા ઘમસાણ વચ્ચે શુક્રવારે પણ નેતૃત્વ પર હુમલાનો દોર ચાલુ રહ્યો હતો. પાર્ટીમાં એક સમયે મહત્વપૂર્ણ પદે રહેલા પૂર્વ કોંગ્રેસી નેતા અને પૂર્વ વિદેશ મંત્રી નટવર સિંહે રાહુલ ગાંધી પર નિશાન સાધવાનું ચાલુ રાખ્યું છે. મીડિયા સાથેની વાતચીત દરમિયાન સિંહે ફક્ત રાહુલ ગાંધી જ નહીં પણ સમગ્ર કોંગ્રેસ પાર્ટી પર નિશાન સાધ્યું હતું. સિંહે કહ્યું હતું કે, કોંગ્રેસમાં રાહુલ ગાંધી સહિત કોઈ પણ નેતા વડાપ્રધાન નરેન્દ્ર મોદીને પડકાર આપવાને લાયક નથી.\nહકીકતે નટવર સિંહને એવો સવાલ કરવામાં આવ્યો હતો કે રાહુલ ગાંધી પીએમ મોદીને પડકાર આપી શકે છે. તેના જવાબમાં તેમણે કહ્યું હતું કે, ‘તમને એવું લાગે છે? શું તે પીએમ મોદી સામે ટકી શકે છે? બંને વચ્ચે વિવાદ કરાવીને જોઈ લો. રાહુલ ગાંધીનો ઈન્ટરવ્યુ તમે ટીવી પર જોયો છે. મોદી શાનદાર વક્તા છે. તેઓ નીડર અને દબંગ છે. તે (રાહુલ) તેમના વિરૂદ્ધ કશું ન કરી શકે. કોંગ્રેસમાં એવું કોઈ નથી જે મોદીને પડકારી શકે કારણ કે મોદી શાનદાર વક્તા છે.’\nનટવર સિંહે કોંગ્રેસના ક્ષરણ માટે ગાંધી પરિવારને જવાબદાર ગણાવ્યું હતું.5રાજ્યોમાં યોજાનારી વિધાનસભા ચૂંટણીમાં કોંગ્રેસની સંભાવનાઓ મુદ્દે તેમણે કહ્યું હતું કે, મને નથી લાગતું પાર્ટી ભાજપને હરાવી શકશે. તેમના પાસે કોઈ સલાહકાર નથી પરંતુ તે એવું માને છે કે તે (રાહુલ) તીસમારખાં છે. વધુમાં તેમણે કહ્યું હતું કે, રાહુલ કોઈ પદ સંભાળ્યા વગર જ પાર્ટીના તમામ નિર્ણયો લઈ રહ્યા છે.\nકોંગ્રેસમાં ચાલી રહેલા ઘમસાણ અંગે ભાજપે કટાક્ષ કર્યો હતો. કેન્દ્રીય મંત્રી મુખ્તાર અબ્બાસ નક્વીએ શુક્રવારે જણાવ્યું કે, ‘પરિવારે પંજાને અંગત સંપત્તિ બનાવવાના પ્રયત્નમાં આટલી જૂની પાર્ટીને બરબાદ કરી નાખી. અમે એક મજબૂત વિપક્ષ ઈચ્છીએ છીએ, મતભેદો અને ભ્રમથી ભરેલો નહીં.’ આ ઉપરાંત તેમણે કોંગ્રેસને એક બિન ઉત્પાદક સંપત્તિ ઠેરવી દીધી હતી.\n563 Total Views – એક્સિડેન્ટ કર્યા બાદ યુવક ગાડી લઈને ત્યાંથી ફરાર થઈ ગયો હતો અને પોલીસે આરોપી યુવક તથા તેના પિતા વિરૂદ્ધ હત્યાનો કેસ નોંધ્યો હરિયાણાના કરનાલ ખાતે એક માથાફરેલા યુવકે પોતાના પિતાની નજર સામે જ5લોકો પર ગાડી ચઢાવી દીધી હતી. આ અકસ્માતમાં2લોકોના મોત થયા છે. યુવકે જે લોકોને ગાડી નીચે […]\nઅમદાવાદમાં પોલસકર્મી અને સિક્યુરિટી સુપરવાઈઝરને ઢોર માર માર્યાના CCTV ફૂટેજ વાયરલ\n1,512 Total Views અમદાવાદ (Ahmedaba)માં ફરી એકવાર પોલીસકર્મી (PoliceMan)ની દાદાગીરી સામે આવી છે. પોલીસકર્મીએ પોતાનો રોફ જમાવવા માટે સોસાયટીના સિક્યુરિટી સુપરવાઈઝર (Security Supervisor)ને માર માર્યો હોવાની એક ઘટના સામે આવી છે. આ ઘટનામાં માસ્ક (Mask)મુદ્દે પોલીસકર્મીએ સુપરવાઈઝરને માર માર્યાનો આરોપ લાગી રહ્યો છે. ખોખરા પોલીસ સ્ટેશનમાં પોલીસકર્મી ડ્રાઈવર તરીકે નોકરી કરે છે. ત્યારે અમદાવાદમાં પોલસકર્મી અને […]\n1,107 Total Views સુરતમાં ગુનાખોરીની ઘટનાઓ વધી રહી છે. ત્યારે પોલીસે સુરતના પાંડેસરામાંથી એક યુવાને ઝડપી પાડી ચોરીનો ભેદ ઉકેલી નાખ્યો છે. પકડાયેલા યુવાને ચોરી કારેલાની કબૂલાત કરી છે કે, તેણે અન્ય શખ્સ સાથે મળીને ઉધના મગદલ્લા રોડ ઉપર આવેલી શ્રીરામ ઇન્ડસ્ટ્રીઝમાં આવેલા એક કારખાનામાંથી સાડા આઠ લાખ રૂપિયાની રોકડ ચોરી હતી. મોટો હાથ માર્યા બાદ […]\nએરપોર્ટ ઓથોરિટી ઓફ ઇન્ડિયા (એએઆઇ) દ્વારા અદાણી એન્ટરપ્રાઇઝના છ વિમાનમથકના ટેન્ડર સ્વીકારવામાં આવ્યા હતા….


પાલિકા સભ્ય ગીરીશભાઈ પટેલે માહિતી માગી – પાલિકા વહીવટ ઉપર શંકા ઉપજાવતી RTI – Prachar Weekly\nHome > News > પાલિકા સભ્ય ગીરીશભાઈ પટેલે માહિતી માગી – પાલિકા વહીવટ ઉપર શંકા ઉપજાવતી RTI\nપાલિકા સભ્ય ગીરીશભાઈ પટેલે માહિતી માગી – પાલિકા વહીવટ ઉપર શંકા ઉપજાવતી RTI\nવિસનગર પાલિકા દ્વારા કેટલાક વિવાદાસ્પદ વિકાસના કામ કરવામાં આવતા પાલિકા સભ્ય ગીરીશભાઈ પટેલ દ્વારા વિવિધ મુદ્દે આર.ટી.આઈ.કરવામાં આવી છે. સભ્ય દ્વારા વિવિધ ઠરાવોની અને વિકાસ કામ માટે થયેલ ભલામણની સર્ટીફાઈડ નકલ માગવામાં આવી છે. આર.ટી.આઈ.ની વિગતો પાલિકાના વહીવટ ઉપર શંકા ઉપજે તેવી છે. ખાનગી માલિકીની જગ્યામાં થયેલ વિકાસ કામના ઠરાવો રદ કરવા કલેક્ટર સમક્ષ વધુ એક રીવ્યુ અરજી થાય તો નવાઈ નહી.\nવિસનગર પાલિકાના ઈતિહાસમાં ક્યારેય કોઈ ખાનગી માર્કેટો અને ખાનગી સંસ્થાની જગ્યામાં પાલિકાના ખર્ચે વિકાસ કામ થયા નથી. શરમાશરમીમાં કોન્ટ્રાક્ટરે કામ કર્યુ હશે પરંતુ તેનુ બીલ ક્યારેય પાલિકામાં મુકવામાં આવ્યુ નથી. પરંતુ પાલિકાના વર્તમાન શાસનમાં માલિકીની પેઢીની જેમ વહિવટ ચાલી રહ્યો છે. ઠરાવો વગર આડેધડ વિકાસ કામ થઈ રહ્યા છે. ખાનગી માલિકીની જગ્યામાં કામ થઈ રહ્યા છે. પાલિકાના આવા અંધેર વહીવટ સામે પાલિકા સભ્ય ગીરીશભાઈ પટેલે બાયો ચઢાવી, પાલિકાનો ગેરવહીવટ ખુલ્લો પાડવા આર.ટી.આઈ.નુ હથિયાર ઉગામ્યુ છે. નૂતન હાઈસ્કુલ રોડ ઉપર જયશંકર સુંદરી હૉલની બાજુમાં આવેલ ઈદગાહની જગ્યા મુસ્લીમ સમાજની ખાનગી સંસ્થાની જગ્યા છે. તેવીજ રીતે એમ.એન.કોલેજ સામે આવેલ આનંદ માર્કેટ પણ પ્રાઈવેટ માલિકીનુ માર્કેટ છે. માર્કેટમાં ચાની કીટલી કે રસનુ કોલુ મુકવા માટે ખાનગી વ્યક્તિ દ્વારા ભાડુ ઉઘરાવવામાં આવે છે. આ બન્ને જગ્યાએ પાલિકાને સુપરત કરવામાં આવી નથી. તેમ છતાં પાલિકા દ્વારા ઈદગાહના ગ્રાઉન્ડમાં સીસી કામ કરાયુ તથા આનંદ માર્કેટમાં સીસી રોડ બનાવવામાં આવ્યો. જે બાબતે સભ્ય ગીરીશભાઈ પટેલ દ્વારા આર.ટી.આઈ. કરી માહિતી માગવામાં આવી છેકે પ્રાઈવેટ જગ્યામાં પાલિકા કામ કરી શકતી હોય તો પાલિકા અધિનિયમની કોપી આપવી. બન્ને ખાનગી જગ્યામાં વિકાસ કામ કરવા ઠરાવ કરાયો હોય તો તેની વિગત, ટેન્ડરીંગ કરાયુ હોય તો તેની વિગત તથા કયા સભ્યની ભલામણથી કામ કરાયુ તેની વિગતો માગવામાં આવી છે. પાલિકાની માલિકીની જુની એસ.બી.આઈ.વાળા મકાનમાં રીનોવેશન કરવા ગત બોડીમાં વર્કઓર્ડર આપવામાં આવ્યો હતો. તેનુ કેટલુ કામ થયુ તેની વિગત તથા બામણચાયડામાં સંપ અને ઓવરહેડ ટાંકીને લગતા ટેન્ડર, વર્કઓર્ડરની વિગતો આર.ટી.આઈ.માં માગવામાં આવી છે.\nતળાવો, ચેકડેમો, નદીઓ ઉંડી કરી જયસંચય કરવાની સરકારની સુજલામ સુફલામ યોજના અંતર્ગત પાલિકા દ્વારા દેળીયુ અને મધેક તળાવની સફાઈ કરવા ટેન્ડરીંગ કરાતા તે બાબતે ગીરીશભાઈ પટેલે પાલિકામાં અરજી કરી હતી કે તા.૨૭-૪-૧૮ ના રોજ દૈનિકપેપરમાં ટુંકી મુદતની નિવિદા આપી તા.૧-૫-૧૮ સુધીમાં ફીઝીકલ ડોક્યુમેન્ટ પાલિકામાં પહોચતા કરવા જણાવાયુ હતુ. મ્યુ.અધિનિયમની કલમ ૬૭(૧) માં સ્પષ્ટ જોગવાઈ છેકે જાહેરાતમાં ઓછામાં ઓછા સાત દિવસનો સમયગાળો રાખવો ફરજીયાત છે. જ્યારે આ નિવિદામાં ફક્ત પાંચ દિવસની મુદત રાખવામાં આવી છે. તેમાં પણ ત્રણ દિવસ જાહેર રજાના હતા. જેથી આ જાહેરાત રદ થવા પાત્ર છે. આ નિવિદાની માહિતી માટે પણ આર.ટી.આઈ. કરવામાં આવી છે. તળાવ સફાઈની નિવિદા બાબતે ગીરીશભાઈ પટેલે જણાવ્યુ છેકે, આઠ મહિના પહેલા દેળીયા તળાવ સફાઈનુ ટેન્ડરીંગ કરાયુ હતુ. જેની સફાઈ થયા વગર પેમેન્ટ ચુકવાઈ ગયુ છે. ફરીથી તળાવ સફાઈની જાહેરાત આપવામાં આવી છે. જેમાં પાલિકાને મોટુ આર્થિક નુકશાન થાય તેમ છે.\nઅગાઉ ખેરાલુ રોડ ઉપર હિરો હોન્ડા શો રૂમ પાસેના વિકાસની કામગીરીમાં ફેરફાર કરવામાં આવતા આ વિવાદ કલેક્ટરમાં ચાલી રહ્યો છે. ૨૫૮ મુજબ ઠરાવ રદ કરવા અરજી કરવામાં આવી છે. ગીરીશભાઈ પટેલ દ્વારા આર.ટી.આઈ. સર્ટીફાઈડ નકલો માગવામાં આવી છે. જેથી આ ઠરાવો પણ ૨૫૮ મુજબ કલેક્ટરમાં પડકારવામાં આવે, તેમજ ખાનગી જગ્યાઓમાં થયેલ વિકાસ કામગીરીમાં ચુકવાયેલ પેમેન્ટની રીકવરી કરતા રજુઆત કરવામાં આવે તેમ જણાય છે.\nટેન્ડરની મુદત પુરી થઈ નથી તો આટલી ઝડપી કામગીરી કઈ રીતે-ગીરીશભાઈ પટેલ સ્વચ્છ કરાયેલા દેળીયા તળાવમાં ફરીથી સફાઈ હાથ ધરાઈ


ત્રણ લઘુકથાઓ- શૈલેષ કાલરિયા ‘દોસ્ત’ – ReadGujarati.com\nHome » ટૂંકી વાર્તા » ત્રણ લઘુકથાઓ- શૈલેષ કાલરિયા ‘દોસ્ત’\nત્રણ લઘુકથાઓ- શૈલેષ કાલરિયા ‘દોસ્ત’\n(રીડ ગુજરાતીને પ્રસ્તુત લઘુકથાઓ પાઠવવા બદલ શ્રી શૈલેષ જે.કાલરિયા ‘દોસ્ત’ (મોરબી)નો ખૂબ ખૂબ આભાર તેમના બાળવાર્તાના ચાર પુસ્તકો પણ પ્રકાશિત થયેલા છે. આપ તેમનો shailesh.j.kalariya@gmail.com અથવા ૯૮૨૫૬ ૪૩૬૨૩ પર સંપર્ક કરી શકો છો. સાહિત્યના ક્ષેત્રમાં કાર્યરત તેમની કલમ ઉત્તરોત્તર પ્રગતિ કરે એવી હાર્દિક શુભકામનાઓ.)\nસાસુએ વહુને હાકલ મારી, ‘તેલની તવી ઊંધી વળી ગઈ! આંધળી છો? ભડકો થયો હોત તો! મારો દીકરો ગમે એટલું કમાય તોય આમાં પૂરું ક્યાંથી થાય?’\nરીમાના હોઠ ઊંચા નીચા થયા હતા, પણ દિક્ષિતે હોર્ન વગાડતા તે દરવાજો ખોલવા ગઈ. આમ વગર તેલે ભડકો થતાં થતાં રહી ગયો.\nરીમા અને દીક્ષિત જાણતા હતા છતા આંખ આડા કાન કરી દેતા. દીક્ષિત જાણતો હતો કે પિતા ગુજરી ગયા પછી માનું ધ્યાન રાખવાની જવાબદારી પોતાની હતી. રીમા પણ સમજતી હતી કે એક તરફી કકડાટ કેટલી વાર ચાલે?\nદીક્ષિત ઑફિસે જતો રહે પછી ઘરમાં રીમાને નાનકડાં મુન્નાનો સાથ મળી રહેતો. દાદા-દાદીને પણ તે વહાલો હતો, એમ કહેવું ખોટું નથી કે મુન્નો દાદી અને મમ્મીને સાચવતો !\nઘરમાં વાસણ ખખડે તે સાંભળવાની ટેવવાળા સાસુને શાંતિ ખાવા દોડતી. ચડા-ઊતરી કર્યા વગર તેઓને ખાવું ભાવતું નહીં. રીમા ક્યારેક એમની ઈચ્છા પૂરી કરતી. વળી ક્યારેક વધારે ઓક્સિજન મળી જતા આગની જવાળા દીક્ષિત સુધી પહોંચતી.\nદીકરો માને સમજાવે પણ ખરો! પણ મા તે મા! તેઓ જૂની યાદો દીકરા પાસે વાગોળી વહુની ઈર્ષા કરતા. તેઓ કહેતાં કે, ‘અમારે વહેલાં ઊઠવું પડતું, ભાત કરી વાડીએ જવું પડતું. આખા દિવસ ખેતરનું કામ, સાથે ઘરનું અને ઢોરનું કામ તો ખરું જ! આજ કાલની વહુને તો જલ્સા છે જલ્સા! તારી દાદીમા મને ઉતેળી નાંખતા સમજ્યો!’\nદીક્ષિત કહેતો, ‘મમ્મી, જૂની વાતો જવા દો ને! આજે જમાનો બદલાઈ ગયો છે. મારે પપ્પાએ વારસામાં આપેલા ધંધામાં સારું છે. ખાઈ પીને આનંદ કરો ને!’\nમમ્મીથી અનાયસે બોલાઈ ગયું, ‘જો બેટા, હું તમારા ભલા માટે જ ચિંતા કરું છું. તારા પપ્પાએ તને વારસામાં આપ્યું તેમ મારે પણ મારી વહુને…’\nદીક્ષિત નિરુત્તર રહ્યો.\nફૅકટરીની ઑફિસમાં આજે મજૂરોની લાઈન લાગી હતી. એક પછી એક મજૂર અંદર જતા અને ફૉર્મ પર સહી કરી પરત આવતા. શા માટે સહીઓ લેવામાં આવી છે એ જાણવા કોને પૂછવું? શેઠનો બોલ કોણ ઉથાપી શકે! વળી આ પહેલાં મજૂરોને શેઠે ઘણુ આપેલું હતું, રહેવા ઓરડી, પીવા પાણી, લાઈટ ,દવા વગેરે…\nઊંડે ઊંડે સૌને એવું લાગતું કે શેઠ જે કાંઈ આપે એમાં શેઠનો સ્વાર્થ હોય જ. છતાં કશું બોલતાં નહીં. આજે એવો જ કાર્યક્રમ હતો, મજૂરના અકસ્માત વીમા ઊતારવામાં આવતા હતા. દુનિયામાં કોઈ પણ જગ્યાએ શેઠ અને મજૂરના સ્વભાવ સરખા જોવા મળે એ એક ચમત્કાર જ કહી શકાય.\nદર મહિને પહેલી તારીખે પણ આ જ રીતે સહીઓ લેવામાં આવતી. પગારપત્રકમાં શું લખ્યું છે એ વાંચી શકે એ મજૂર થોડો હોય! ફૅકટરીને નફો કરાવવો કે ખોટ, માલની ગુણવત્તા સુધારવી કે બગાડવી એ મજૂરોના હાથમાં હતું. શેઠ લીલા પીળા ફરતા હોય તો એમાં આ મજૂરોના લોહીનો પાકો રંગ લાગેલો હતો. આ ફૅકટરીને શ્રેષ્ઠ ફેકટરીનો રાષ્ટ્રીય એવોર્ડ મળેલો હતો.\nશેઠની અનુમતિ લઈ સૌની હાજરીમાં કનુએ વીમા એજન્ટને પૂછ્યું, ‘હે સાહેબ, મકાન, વાહન, ફૅકટરી , ફર્નિચરના વીમા ઊતરે એવી રીતે માણસના કપડાં અને ભોજનના વીમા ન ઊતરે?’\nવીમા એજન્ટ તો કનુના ફાટેલા ખમીસની વચ્ચેથી દેખાતા હાડપિંજર જેવાં શરીરને જોતો જ રહી ગયો.\nત્યાં ઊભેલા શેઠ અને મજૂરનેતાને પણ જાણે સાપ સૂંઘી ગયો…..!\n‘શેઠ, મને પણ એક રમકડું આપો ને!’ શેઠની ગાડી પાસે આવી એટલે એક બાળક બોલ્યો. શેઠ રમકડાં વહેંચવાનું પૂરું કરી જવાની તૈયારીમાં હતા. પુત્રની પુણ્યતિથિએ ઝૂંપડપટ્ટીના નાના બાળકોને રમકડાં આપી ખુશખુશાલ કરી દીધા. શેઠને દરેક બાળકમાં પોતાનો પુત્ર યશ દેખાતો. તેથી આ છેલ્લે આવેલા બાળક માટે રમકડું લેવા નોકરને દોડાવ્યો.\nનોકર આજુબાજુમાંથી સારું રમકડું ખરીદી લાવ્યો અને પેલા બાળકને આપ્યું. પરંતુ બાળકે રમકડું લેવાની ના પાડી અને રિસાઈને કહ્યું, ‘મને પણ બીજા બાળકો જેવું જ રમકડું જોઈએ.’\nશેઠે હસીને સમજાવતાં કહ્યું, ‘બેટા, અત્યારે આ લઈ લે, બધા જેવું રમકડું ખલાસ થઈ ગયું છે એટલે મંગાવવું પડશે. આવે ત્યારે એ પણ તને આપીશ બસ!’\nબાળક ક્રોધાવેશમાં બોલ્યો, ‘આપવું હોય તો અત્યારે જ આપો, બે દિવસ મારે રાહ જોવી નથી. તમેય પપ્પાની જેમ મને છેતરી રહ્યા છો બરાબર ને!’\n‘તને એવું શા માટે લાગે છે કે હું તને છેતરી રહ્યો છું?’ શેઠને પણ આ બોલકા છોકરા વિશે જાણવાની તાલાવેલી થઈ.\n‘મારા પપ્પા પણ કહેતાં હતાં કે તારી મમ્મી ભગવાનના ઘરે ગઈ છે, હું થોડાં દિવસ પછી તેડી લાવીશ. લાવ્યાં તો ખરાં પણ હતી એવી તો ન જ લાવ્યાં.’ શેઠના પેટમાં તેલ રેડાયું. રમકડાં વહેંચીને પોતે જ પોતાની સાથે છેતરપિંડી કરતા હતા. શેઠને લાગ્યું કે જાણે યશ પોતે જ આ બાળકના સ્વરૂપે બોલી રહ્યો હતો કે તેના મૃત્યુનું કારણ તેની સાવકી મા હતી.\nશૈલેષ કાલરિયા ‘દોસ્ત’\nબી.એમ. ડબ્લ્યુ – રાજેન્દ્ર પટેલ\n[‘નવનીત સમર્પણ’ ફેબ્રુઆરી-2012માંથી સાભાર.] શિયાળાની રાત એટલે દેવારામ વોચમેનની ખુલ્લી આંખના સપનાની રાત. વોચમેન પાકો એટલે એક ઝોકું સુદ્ધાં ખાતો નહીં. શિયાળાની […]\n(‘જનકલ્યાણ’ સામયિકના જાન્યુઆરી, ૨૦૧૬ના અંકમાંથી સાભાર) આજે પણ પ્રસાદમાં કોપરાનું છીણ ને દળેલી ખાંડ હતા. ગઈ કાલે સાકરિયા હતા. રંભાએ પ્રસાદ આપનાર […]\nઉજવણી – બલવીરસિંહ જાડેજા\n‘લ્યો, ચા પી લ્યો, પછી એક વાત કરવી છે નિરાંતે.’ કલ્પનાએ પતિ કિરણને, સાંજ ઑફિસેથી ઘરે આવતાં ચાનો કપ આપતાં જણાવ્યું.\nચા પીને આરામથી બેઠેલા કિરણને કલ્પનાએ બાજુની ખુરશીમાં બેસતાં જ વાત કરી. ‘આજે હંસાભાભીનો વડોદરાથી ફોન આવ્યો હતો.’\n‘શું કહેતાં હતાં? કેમ છે બા-બાપુજી?’\n‘એમની જ વાત કરવી છે. હંસાભાભીએ કહ્યું કે, અમે એટલે કે, રમેશભાઈ, હંસાભાભી અને વિનોદભાઈ, વીણાભાભી, સૌએ નક્કી કર્યું છે કે, હવેથી બા અને બાપુજી, વારાફરતી વરસ દરમિયાન, ચારેય ભાઈઓ સાથે રહેશે. અત્યારે બાપુજી રમેશભાઈને ત્યાં છે અને બા વિનોદભાઈના ઘરે. આવતા મહિને બા અને બાપુજીમાંથી એક જણ અહીં અમદાવાદ આપણા ઘરે આવશે અને એક જણ ગૌતમભાઈના ઘરે ગાંધીનગર જશે.’\n4 thoughts on “ત્રણ લઘુકથાઓ- શૈલેષ કાલરિયા ‘દોસ્ત’”\nAugust 23, 2018, 9:21 am\nબહુ સરસ્ સમજવા જેવી વાર્તાઓ છે.\nAugust 26, 2018, 12:15 am\nશૈલેષભાઇ ની ત્રણેય લધુકથા વાંચી…. ખુબ ગમી અને સંદેશાયુકત લધુકથા સ્પર્શી ગઈ.\nAugust 28, 2018, 3:28 pm\nEXTRA-ORDINARY AND THOUGHT PROVOKING STORIES REFLECTING THE PRESENT TIME LIFE STYLE IN TRUE SENSE. CONGRATULATIONS…..\nAugust 30, 2020, 8:22 pm\nત્રણેય લઘુ કથા વાંચી ને ખુબજ આનંદ થયો. એમાં પણ ત્રીજી ખુબજ હૃદય સ્પર્શી છે. આભાર આવી લઘુકથા ને શેર કરવા માટે.\nPrevious post મિયાં લટક્યા – પ્રિયાંશી રાઠોડ (વિજેતા હાસ્ય વાર્તા)\nNext post કબૂતર જા જા જા… – સ્વાતિ મેઢ


સંબંધ રાખવાની ના પાડતા જીજા એ સાળી ની ઘાતકી હત્યા કરી, ઓળખ છુપાવવા એસિડથી નવડાવી .... -\nસંબંધ રાખવાની ના પાડતા જીજા એ સાળી ની ઘાતકી હત્યા કરી, ઓળખ છુપાવવા એસિડથી નવડાવી ….\nધરમપુર ગામના રહેવાસી બાળકીના પિતા હરેન્દ્ર રાયે આ મામલે તરિયાણી પોલીસ સ્ટેશનમાં એફઆઈઆર નોંધાવી છે. જેમાં પૂર્વ ચંપારણ જિલ્લાના રાજેપુર તેતરિયા પોલીસ સ્ટેશન વિસ્તારના ફાઝીલપુરના રહેવાસી તેમના મોટા જમાઈ રિતેશ રાયને આરોપી બનાવવામાં આવ્યો છે. તેણે જણાવ્યું કે રિંકી રાતથી ગુમ હતી.\nબિહારના શિયોહરમાંથી એક હૃદયદ્રાવક ઘટના સામે આવી છે. અહીં 35 વર્ષની ભાભીએ તેની 26 વર્ષની ભાભીની નિર્દયતાથી હત્યા કરી નાખી. ખરેખર, ભાભીના લગ્ન4વર્ષ પહેલા થયા હતા. જણાવવામાં આવી રહ્યું છે કે લગ્ન પહેલા ભાભી અને ભાભીનું અફેર હતું, પરંતુ લગ્ન બાદ ભાભી તેની સાથે સંબંધ રાખવા માંગતા ન હતા. પરંતુ સાળા સબંધ જાળવી રાખવા દબાણ કરતા હતા અને તેના કારણે આ હત્યા થઈ હતી. ભાભીએ ના પાડતાં ભાભીએ તેને બોલાવી હાથ-પગ બાંધી દીધા હતા. ત્યાર બાદ તેને ઢોર માર માર્યો હતો અને ગળું દબાવી હત્યા કરી હતી. પોતાની ઓળખ છુપાવવા માટે તેણે શરીર પર એસિડ પણ ઠાલવ્યું હતું. બાળકીની લાશ ખેતરમાંથી મળી આવી છે.\nમામલો શિયોહરના તરિયાણી પોલીસ સ્ટેશન વિસ્તારના મથા મસૌલી ગામનો છે. મૃતક યુવતીનું નામ રિંકી દેવી છે. લોકોએ જણાવ્યું કે આ હત્યા ગેરકાયદે સંબંધમાં કરવામાં આવી છે. ધરમપુર ગામના રહેવાસી રિંકીના પિતા હરેન્દ્ર રાયે આ અંગે તરિયાણી પોલીસ સ્ટેશનમાં એફઆઈઆર નોંધાવી છે. જેમાં પૂર્વ ચંપારણ જિલ્લાના રાજેપુર તેતરિયા પોલીસ સ્ટેશન વિસ્તારના ફાઝીલપુરના રહેવાસી તેમના મોટા જમાઈ રિતેશ રાયને આરોપી બનાવવામાં આવ્યો છે. તેણે જણાવ્યું કે રિંકી ગત4મેની રાતથી ગુમ હતી.\nછોકરીની લાશ મકાઈના ખેતરમાં પડેલી મળી\nખરેખર, રિંકી તેના પતિ જિતેન્દ્ર રાય અને તેની માતા સાથે ગામમાંથી જ ફરેશ રાયની પુત્રીના લગ્નમાં આવી હતી. રિંકી ઘરમાં એકલી હતી, ત્યારે ભાભી આવ્યા. શનિવારે રાત્રે પરિવાર ઘરે પરત આવ્યો ત્યારે ઘરનું તાળું તૂટેલું હતું અને બંને ઘરમાંથી ગાયબ હતા. ઘણી જગ્યાએ શોધખોળ કર્યા પછી પણ મળી ન હતી. અંતે તરીયાણી પોલીસ સ્ટેશનમાં ગુમ થયાની અરજી આપવામાં આવી હતી. આ દરમિયાન ખબર પડી કે મકાઈના ખેતરમાં એક બાળકીની લાશ પડી છે. જ્યારે તેઓ ઘટનાસ્થળે પહોંચ્યા તો બાળકીના મૃતદેહને જોઈને પરિવારના સભ્યો સ્તબ્ધ થઈ ગયા, ત્યારપછી મોટી સંખ્યામાં લોકો એકઠા થઈ ગયા. પોલીસે આ મામલે આગળની કાર્યવાહી હાથ ધરી છે અને તપાસ હાથ ધરી છે.


Afghanistan suicide mosque attacks kill scores of worshippers |\nઅફઘાનિસ્તાનની2મસ્જિદમાં આત્મઘાતી હુમલોમાં 63નાં મોત, તાલિબાન-હક્કાની નેટવર્ક પર શંકા\nBy: abpasmita.in | Last Updated: Saturday, 21 October 2017 10:09 AM Tags : Afghanistan suicide mosque attacks detonating an explosive Ghor province killed 20 people kill scores of worshippers Muslim mosque in Kabul Sunni Muslim mosque\nકાબુલઃ અફઘાનિસ્તાનની રાજધાની કાબુલની2મસ્જિદોમાં શુક્રવારે રાતે આત્મઘાતી હુમલો થયો હતો. તેમાં 63 લોકોના મોત અને 120 ઘાયલ થયા છે. મૃતકોમાં હિલાઓ અને બાળકો પણ સામેલ છે. કાબુલમાં સિક્યુરિટી એજન્સીને હાઇ એલર્ટ પર રાખવામાં આવી છે. હુમલો થયો તે સ્થળે મોટાભાગના દેશોની એમ્બેસી છે.\nઅફઘાન સેનાના મેજર જનરલ અલીમસ્ત મોહમ્મદે જણાવ્યું કે, કાબુલમાં શિયા મસ્જિદ પર થયેલા આત્મઘાતી હુમલામાં ઓછામાં ઓછા 30 લોકોના મોત થયા છે. આ ઉપરાંત એક સુન્ની મસ્જિદમાં પણ હુમલો કરવામાં આવ્યો, જેમાં 33 લોકો માર્યા ગયા છે.\nપ્રથમ હુમલો ઈમામ જમાન મસ્જિદમાં થયો. આ મસ્જિદ કાબુલના દશ્ત-એ-બારચી વિસ્તારમાં છે. અહીંયા શુક્રવારની નમાઝ માટે લોકો એકઠા થયા હતા. હુમલાખોર મસ્જિદમાં હાજર લોકો વચ્ચે જઈ પહોંચ્યો અને પોતાની જાતને ઉડાવી દીધી. પાકિસ્તાનની સમા ન્યૂઝ ચેનલના રિપોર્ટ મુજબ પોલીસે 30 બોડી કબજે કરી છે. હુમલામાં 45 લોકો ઘાયલ થયા છે.\nબીજો હુમલો ઘોર પ્રાંતની સુન્ની મસ્જિદમાં કરવામાં આવ્યો. પોલીસ પ્રવક્તાના કહેવા મુજબ એક લોકલ નેતાને નિશાન બનાવી કરવામાં આવેલા હુમલામાં ઓછામાં ઓછા 33 લોકો માર્યા ગયા. જ્યારે 75 લોકો ઘાયલ થયા છે.


ભુજના કસ્ટોડિયલ ટોર્ચરની ફરિયાદમાં IPS નિનામાને એક વર્ષની જેલ - Sanj Samachar\nભુજના કસ્ટોડિયલ ટોર્ચરની ફરિયાદમાં IPS નિનામાને એક વર્ષની જેલ\n02 May 2018 09:21 PM\nભુજ કોર્ટનો ચુકાદો : 2001માં નિનામા જ્યારે ભુજમાં ડીવાયએસપી હતા તે સમયે તેમની સામે આ કેસ નોંધાયો હતો\nરાજકોટ: કસ્ટોડિયલ ટોર્ચરના 17 વર્ષ જૂના એક કેસમાં ભુજની કોર્ટે આઈપીએસ ઓફિસર મનોજ નિનામાને એક વર્ષની કેદ અને 1 હજાર રૂપિયાના દંડની સજા સંભળાવી છે. 2001માં નિનામા જ્યારે ભુજમાં ડીવાયએસપી હતા તે સમયે તેમની સામે આ કેસ નોંધાયો હતો. તેઓ હાલમાં ઈન્ટેલિજન્સ બ્યૂરોમાં ફરજ બજાવી રહ્યા છે.\nઆ કેસમાં એડિશનલ જજ વી ડી મોઢે નિનામાને આઈપીસીની કલમ 323 અંતર્ગત દોષી જાહેર કર્યા હતા, પણ નિનામાના વકીલે સેશન કોર્ટમાં અપીલ કરવા માટે સમય માગતા પોતાનો આદેશ એક મહિના માટે રોકી દીધો હતો.\n2001માં ભુજ કોર્ટમાં મોહમ્મદ ઈસ્માઈલ સામાએ નિનામા સામે ફરિયાદ નોંધાવી હતી. ફરિયાદ મુજબ, ચમન ગોર અને પ્રતાપસિંહે ન્યૂઝપેપરમાં પોતાની જમીન વેચવાની જાહેરાત આપી હતી અને તે અંગે કોઈ વાંધા-દાવા હોય તો રજૂઆત કરવા જાહેરાતમાં જણાવાયું હતું. જેની સામે મોહમ્મદ સમાએ ન્યૂઝ પેપરમાં જાહેરાત આપી આ જમીન પર પોતાનો હક હોવાનું જણાવી તેના વેચાણ સામે વાંધો નોંધાવ્યો હતો.\nફરિયાદમાં જણાવાયું છે કે, સામાને ભુજ પોલીસ સ્ટેશનમાં બોલાવાયા હતા અને નિનામાએ તેમને પોતાનો વાંધો પાછો ખેંચી લેવા જણાવ્યું હતું. જોકે, તે માટે સમા રાજી થયા ન હતા. સામા સામે આઈપીસીની કલમ 385 અંતર્ગત ગુનો નોંધી તેમને પોલીસ કસ્ટડીમાં ટોર્ચર કરવામાં આવ્યા હતા. બીજી દિવસે સમાએ ભુજની કોર્ટમાં ફરિયાદ નોંધાવી હતી. કોર્ટે સામાનું મેડિકલ ચેકઅપ કરાવવાનો આદેશ આપ્યો હતો.\nસામાના વકીલ હેમસિંહ ચૌધરીએ જણાવ્યું કે, ‘મેડિકલ ચેકઅપમાં ઈજા થયાનું બહાર આવતા કોર્ટે તપાસનો આદેશ કર્યો હતો. આટલા વર્ષો દરમિયાન કોર્ટે નિનામાની કેસ રદ કરવાની અરજી પણ ફગાવી દીધી હતી.’\n2004માં ચાર્જશીટ ફ્રેમ કરવામાં આવી હતી અને તે પછી કેસ પુરાવાના આધારે ચાલી રહ્યો હતો. ચૌધરીએ જણાવ્યું કે, ‘કસ્ટડીમાં ટોર્ચરની આ ઘટના બની તેનો તે સમયે પોલીસ કસ્ટડીમાં રહેલો અન્ય એક આરોપી પણ સાક્ષી હતો અને દલીલો સાંભળ્યા બાદ કોર્ટે નિનામાને દોષી જાહેર કર્યા હતા અને સજા સંભળાવી હતી.’ કોર્ટે પીડિતને 10 હજારનું વળતર આપવાનો પણ નિનામાને આદેશ આપ્યો હોવાનું ચૌધરીએ જણાવ્યું હતું.


કોંગ્રેસના ઉમેદવાર કરતાં વધારે મત પંચાયતના ઉમેદવારને મળે છે તેમ કહી સુનીલ જાખડે પાર્ટી છોડી કોંગ્રેસના ઉમેદવાર કરતાં વધારે મત પંચાયતના ઉમેદવારને મળે છે તેમ કહી સુનીલ જાખડે પાર્ટી છોડી - Vibes Of India\nકોંગ્રેસના ઉમેદવાર કરતાં વધારે મત પંચાયતના ઉમેદવારને મળે છે તેમ કહી સુનીલ જાખડે પાર્ટી છોડી\nTeam VoI | Updated: May 14, 2022 4:31 pm\nજલંધરઃ કોંગ્રેસના વરિષ્ઠ નેતા સુનીલ જાખડે પક્ષના ઉમેદવાર કરતાં તો વધારે મત પંચાયતના ઉમેદવારને મળે છે તેમ કહી પક્ષ છોડ્યો હતો. કોંગ્રેસના આ ભૂતપૂર્વ પ્રદેશ પ્રમુખે જણાવ્યું હતું કે પક્ષને હાલમાં ચાલતી ચિંતન શિબિરથી કોઈ ફાયદો નહી થાય, હાલમાં પક્ષને ચિંતન શિબિરની જરૂર નથી, તેના બદલે ચિંતા કરવાની જરૂર છે.\nપોતાના સત્તાવાર ફેસબૂક લાઇવ પેજ પરથી કોંગ્રેસ છોડવાની જાહેરાત કરતાં સુનીલ જાખડે સોનિયા ગાંધીને અનેક સવાલો કર્યા હતા અને અંબિકા સોની પર આકરા પ્રહાર કર્યા હતા. કોંગ્રેસે તાજેતરમાં જ સુનીલ જાખડ સામે શિસ્તબંઘના પગલાં લીધા હતા. તેમને પક્ષના તમામ હોદ્દા પરથી હટાવ્યા હતા. પંજાબ કોંગ્રેસે તેમને બે વર્ષ માટે સસ્પેન્ડ કરવાની ભલામણ કરી હતી. છેવટે સોનિયા ગાંધીએ તેમના પર નિર્ણય લેવો પડ્યો હતો.\nકોંગ્રેસની શિસ્ત કાર્યવાહી સમિતિના કે.વી. થોમસે ગયા મહિને 11 એપ્રિલના રોજ જાખડને શિસ્તભંગના આરોપો હેઠળ કારણદર્શક નોટિસ જારી કરી હતી અને એક સપ્તાહમાં જવાબ માંગ્યો હતો. તેના પગલે જ મનાતું હતું કે હવે સુનીલ જાખડની પક્ષ છોડવાની ઘડીઓ ગણાઈ રહી છે. આમ તેના મહિના પછી તેમણે પક્ષ છોડવાની જાહેરાત કરી હતી.\nતેમણે જણાવ્યું હતું કે પક્ષને હાલની ચિંતન શિબિરથી કોઈ ફાયદો નહી થાય. કોંગ્રેસને ખરેખર હારની ચિંતા હોત તો તેણે સમિતિની રચના કરી હોત. 403માંથી 300 બેઠકો પર કોંગ્રેસના ઉમેદવારને બે હજાર પણ મત ન મળ્યા તેના માટે કારણ શોધવું જોઈએ. આનાથી વધારે મત તો પંચાયતના ઉમેદવારને મળે છે. આ માટે ઉમેદવાર જવાબદાર નથી. ટોચના નેતાઓ અને ટોચની નેતાગીરીએ કોંગ્રેસની હાલત બગાડી છે.\nસુનીલ જાખડ પર વિધાનસભા ચૂંટણી દરમિયાન પાર્ટીને નુકસાન પહોંચાડનારા નિવેદનો આપવા અને પૂર્વ મુખ્યમંત્રી ચરણજીતસિંહ ચન્ની વિરુદ્ધ વાંધાજનક ટિપ્પણી કરવાનો આરોપ હતો. કોંગ્રેસ નેતા ઉદિત રાજે ખુલ્લેઆમ માંગ કરી હતી કે સુનીલ જાખડને પક્ષમાંથી હાંકી કાઢવામાં આવે. તાજેતરમાં આમ આદમીની પાર્ટી હેઠળની પંજાબ સરકારે સુનીલ જાખડ સહિત રાજ્યના આઠ વરિષ્ઠ નેતાઓની સલામતીમાં ઘટાડો કર્યો હતો, તેના પગલે પણ જાખડ ગિન્નાયા હતા.\nRelated Tags: CONGRESS Punjab sonia gandhi Sunil Jakhar Ambika soni


ઝારખંડ: ટ્રક અને ઈનોવા વચ્ચે થયો અકસ્માત, 10ના મોત - Connect Gujarat\nHome Feature ઝારખંડ: ટ્રક અને ઈનોવા વચ્ચે થયો અકસ્માત, 10ના મોત\nઝારખંડ: ટ્રક અને ઈનોવા વચ્ચે થયો અકસ્માત, 10ના મોત\nઝારખંડના રામગઢ જિલ્લામાં એક ભયાનક રોડ અકસ્માત થયો હતો. રામગઢ જિલ્લાના કુજૂમાં રાંચી-પટના ફોરલેન પર થયેલ એક રોડ અકસ્માતમાં એખ જ પરિવારના ૧૦ લોકોના મૃત્યુ થયા હતા. શનિવાર સવારે કુજૂમાં ઈનોવા અને ટ્રક વચ્ચે ગંભીર અકસ્માત સર્જાયો હતો. મૃતકોમાં ત્રણ મહિલા, ત્રણ બાળકો અને ચાર પુરુષોનો સમાવેશ થાય છે.\nપ્રત્યક્ષદર્શીઓના જણાવ્યા અનુસાર, ઈનોવા અને ટ્રક વચ્ચે એટલી ભયંકર ટક્કર થઈ હતી કે ગાડીના કુચ્ચે-કુચ્ચા ઉડી ગયા હતા. ઘટનાસ્થળ પર જ એક જ પરિવારના તમામ સભ્યોએ જીવ ગુમાવ્યા હતા. આ ઘટનાની જાણ થતા જ પોલીસ ઘટનાસ્થળે આવી પહોંચી હતી અને આગળની કાર્યવાહી હાથ ધરી હતી.\nPrevious articleરણજીતસાગર ડેમમાં જામનગરવાસીઓએ કર્યા નર્મદાનીરના વધામણાં\nNext articleજુનાગઢ : માણાવદરના કોંગી ધારા સભ્ય જવાહર ચાવડાએ આપ્યું રાજીનામુ


મેરાન્યૂઝ નેટવર્ક.અમદાવાદ: રાજ્યમાં હવે વાહનનોની વધતી માંગોને ઘ્યાનમાં રાખીને સેલ્ફ ડ્રાઈવ વાહનો ભાડે આપવાનો ક્રેઝ વધી રહ્યો છે. અનેક કંપનીઓ સેલ્ફ ડ્રાઈવ તરીકે વાહનો આપીને ગ્રાહકોને સંતોષ પૂરો પાડતા હોય છે. ત્યારે અનેક ભેજાબાજ લોકો આવી કંપનીઓને ચૂનો લગાડવાનું કામ કરતાં હોય છે. અમદાવાદમાં પણ આવો જ કિસ્સો સામે આવ્યો છે. આમદવાદમાં ટુર એન્ડ ટ્રાવેલસનો ધંધો કરતાં વેપારીની બે કાર અને એક બાઇક લઈને ભેજાબાજે બારોબાર ગીરવે મૂકી દીધી હતી.\nપ્રાપ્ત માહિતી અનુસાર, અમદાવાદના બોપલમાં રહેતા હિતેષ ખોખરા શ્યામલ ચાર રસ્તા પાસે સાંઇવીર ટુર એન્ડ ટ્રાવેલની ઓફિસ રાખીને કાર ભાડે આપવાનો ધંધો કરે છે. ત્યારે ગઇકાલે તેમણે ફરિયાદ નોંધાવી હતી જેમાં જણાવ્યુ હતું કે ગત ફેબ્રુવારી માહિનામાં રવિ વાંઝા અને તેનો મિત્ર સચિન તેમની ઓફિસ આવ્યા હતા અને કીયા સેલટોસ કાર બે મહિના માટે ભાડે માંગી હતી. રવિ તેમનો રેગ્યુલર ગ્રાહક હોવાથી તેના પર વિશ્વાસ મૂકીને એક દિવસના 4000 રૂપિયા ભાડા લેખે બે મહિનાના એડવાન્સ 100000 આપ્યા હતા. બે મહિના બાદ સેલ્ટોસ કારના ભાડાના 1.50 લાખ ચૂકવ્યા અને કાર જમા કરાવવા આવે ત્યારે હિસાબ જોઈ લેવાનું કહ્યું.\nત્યારે બાદ ગત મે મહિનામાં રવિ અને તેનો મિત્ર બંને ફરી હિતેષભાઈની ઓફિસે આવી એક મહિના માટે બુલેટ ભાડે માંગ્યું હતું. બુલેટ બાઇકના રોજના 1000ના હિસાબ લેખે બંનેએ રૂ.10 હજાર એડવાન્સમાં ચૂકવ્યા. બાદમાં 16મી જૂને બંને હિતેષભાઈની ઓફિસે ગયા અને મિત્રને બહાર જવાનું કહી 20 દિવસ માટે હોન્ડા સિટી કાર ભાડે માંગી હતી. જેનું દૈનિક 2500 ભાડું નક્કી કરાયું. બંનેએ તેના માટે એડવાન્સમાં 50 હજાર ચૂકવ્યા. જોકે કાર ભાડાનોસમય પૂરો થઈ જતા હિતેષભાઈએ ફોન કરીને કાર મૂકી જવાનું કહેતા બંનેએ વધુ થોડા દિવસ ભાડું ચાલું રાખવા કહ્યું. આમ વારંવાર બંને વ્યક્તિ વિશ્વાસ અપાવી ત્રણેય વાહનો જમા નહોતા કરાવતા.\nત્યાર બાદ રવિ અને તેના મિત્રએ હિતેષનો ફોન ઉપડવાનું બંધ કરી ધીધુ હતું. તે બાદ હિતેષએ રવિના ઘરે જઈને તપાસ કરતાં પાડોશી જોડેથી જાણવા મળ્યું હતું કે તે ઘર ખાલી કરીને જતાં રહ્યા છે. હિતેષએ વાહનના જીપીએસથી વાહનનું લોકેશન ચેક કર્યું તો તેમની સેલ્ટોસ કાર અને બુલેટ વેરાવળમાં અને હોન્ડા સિટી કાર સાવરકુંડલામાં હોવાનું જાણવા મળ્યું હતું. બંને જગ્યાએ જઈને વાહનની તપાસ કરતાં સેલ્ટોસ કાર અને બુલેટ4લાખમાં તથા હોન્ડા સિટી 2.50 લાખમાં ગીરવે મૂક્યા હોવાનું સામે આવ્યું હતું. જો કે આ બને લોકોએ ભાડાના 9.63 લાખ પણ ચૂકવ્યા ન હતા. જેથી હિતેષએ સેટેલાઈટ પોલીસ સ્ટેશનમાં છેતરપિંડીની ફરિયાદ નોંધાવી હતી.\nAhmedabad News Bopal Fraud case Gujarat Police


ડ્રગ્સ મામલે મોટા ખુલાસા/ નશાનો વેપાર કરવા માટે અપનાવતા હતા આ તરીકે, 8 લોકોની ધરપકડ - GSTV\nમુંદ્રા પોર્ટથી ઝડપાયેલા કરોડોની કિંમત 3004 કિલો ડ્રગ્સ મામલે અનેક નવા ખુલાસાઓ થયા છે. જેમાં કુલ 8 લોકોની ધરપકડ કરાઇ છે. જેમાં4અફઘાનિસ્તાની જ્યારે 1 ઉઝબેકીસ્તાની અને3ભારતીય નાગરીકની ધરપકડ કરાઇ છે.\nમુંદ્રા પોર્ટથી DRIએ ટેલકમ પાઉડરની આડમાં હેરોઇનની હેરાફેરી કરતા આંતરરાષ્ટ્રીય ડ્રગ્સના નેકવર્કનો પર્દાફાશ કરીને ચેન્નઇના દંપતીની ધરપકડ કરી. જેમાં અફઘાનિસ્તાનનું કનેક્શન ખુલતા ગુજરાત ATS અને NIAએ તપાસ શરૂ કરી છે. DRIએ ચેન્નઈમાંથી આયાતકાર દંપતી કસ્ટમ હાઉસના એજન્ટ કુલદિપસિંહની ધરપકડ કરવાની સાથે આ સમગ્ર મામલે કુલ 8 લોકોની ધરપકડ કરાઇ છે.\nઆ આરોપીઓની તપાસમાં અફઘાનિસ્તાનથી ડ્રગ્સની હેરાફેરીનું કનેક્શન ખુલ્યું છે. આ સાથે દિલ્હીના અમિત નામના આરોપીનું નામ ખુલ્યું છે. જે અફઘાનિસ્તાન સાથે કનેક્ટ રહીને ડ્રગ્સનું કનસાઈમેન્ટ લાવતો હોવાનું સામે આવ્યું છે. જેથી ડ્રગ્સ નેટવર્કમાં તાલિબાન અને ISI નું કનેક્શનની આશંકાને લઈને ગુજરાત ATS અને NIA ની ટીમે તપાસ તેજ કરી છે. સાથે મુદ્રના ડ્રગ્સનો આંકડો 20 હજાર કરોડને પણ પાર થઇ ગયો છે. જેથી હવે EDએ પણ તપાસમાં ઝંપલાવ્યું છે.\nતપાસમાં સામે આવ્યું છે કે આ ડ્રગ્સની હેરાફેરીમાં અફઘાનિસ્તાનના હસન હુસૈન ITD કંપની દ્વારા વિજયવાડાની અશી ટ્રેડિંગ કંપનીને મોકલવામાં આવી રહ્યું હતું. જે ટેલકમ પાઉડરની આડમાં આવતું હતું. DRI એ પહેલા FSL પાસે થી ખાતરી કર્યા બાદ આગળ તપાસ હાથ ધરી હતી. આ મામલે હાલ દિલ્હી,અમદાવાદ,વિજયવાડા, ચેન્નાઈ, મુદ્રા અને અન્ય જગ્યા દરોડા પાડવામાં આવી રહ્યાં છે.\nDRIએ ચેન્નઈના દંપતીના 10 દિવસના રિમાન્ડ મેળવ્યા છે. તેમજ ધરપકડ કરાયેલ દંપતિને ચેન્નઈમાં સાથે રાખીને તપાસ શરૂ કરી છે. મહત્વનું છે કે આ દંપતીએ જુલાઈમાં પણ ડ્રગ્સનું કનસાઈમેન્ટ લીધું હોવાનો ખુલાસો થયો છે. જેથી રિમાન્ડમાં અન્ય ખુલાસો સામે આવી શકે છે.


કોરોના વાયરસ જેવી ‘મહામારી‘નો સામનો કરવા ભારત કેટલું સજ્જ? - Gujarat ExclusiveGujarat Exclusive\nGujarat Exclusive > દેશ-વિદેશ > કોરોના વાયરસ જેવી ‘મહામારી‘નો સામનો કરવા ભારત કેટલું સજ્જ?\nકોરોના વાયરસ જેવી ‘મહામારી‘નો સામનો કરવા ભારત કેટલું સજ્જ?\nનવી દિલ્હી: કોરોના વાયરસથી ચીનમાં હાહાકાર મચ્યો છે અને વિશ્વ ચિંતિત છે. એકલા ચીનમાં જીવલેણ વાયરસથી 400થી વધુ લોકોના મોત નીપજ્યા છે અને 20 હજારથી વધુ લોકો આ વાયરસના ચેપગ્રસ્ત જણાઈ આવ્યા છે. આ ભયાનક વાયરસ હવે ભારતમાં પણ પ્રવેશ કરી ચૂક્યો છે. ચીનથી પરત ફરેલા ત્રણ લોકોમાં આ વાયરસના લક્ષણો જોવા મળી રહ્યાં છે. કેરળમાં તેમની સારવાર ચાલી રહી છે. કેરળે કોરોના વાયરસને આપત્તિ જાહેર કરી છે. જો આ જીવલેણ વાયરસ દેશના એક મોટા ભાગ પર આક્રમણ કરે છે, તો ભારતનું મેડિકલ સિસ્ટમ આ માટે કેટલું તૈયાર છે?\nભારતમાં ડૉક્ટરોની કમી\n2019માં બિહારના મુજફ્ફરપુરમાં ચમકી તાવથી 100થી વધુ બાળકોના મોત થયા હતા. આ દરમિયાન હોસ્પિટલો, દવા અને ડોક્ટરોની કમીએ રાજ્ય અને કેન્દ્ર સરકારની સ્વાસ્થ્ય વ્યવસ્થા પર સવાલ ઉભો કર્યો હતો. 1994, 2014 અને 2019ના આંકડા જોઈએ તો, આ ચમકી તાવ (ઈન્સેફેલાઈટિસ)થી દેશભરતમાં 400થી વધુ બાળકોનો ભોગ લીધો હતો. જો કે હજુ સુધી સરકાર આ બીમારીની એન્ટીડોટ શોધવામાં સફળ નથી થઈ શકી.\nવર્લ્ડ હેલ્થ ઓર્ગેનાઝેશન (WHO)ના જણાવ્યા પ્રમાણે, ભારતમાં ડૉક્ટરનો રેશિયો 1:1000 છે. એટલે કે, 1000ની વસ્તી પર એક ડૉક્ટર. આ યુરોપ અને પશ્ચિમી દેશો કરતા ઘણો ઓછો છે. હિંદુસ્તાન ટાઈમ્સે WHOની 2016ના રિપોર્ટના આધારે જણાવ્યું કે, ભારતમાં પોતાને એલોપેથિક ડોક્ટર કહેનારા 31.4 ટકા માત્ર 12 ધોરણ સુધી જ ભણેલા છે. આ ઉપરાંત 57 ટકા ડોક્ટરો પાસે મોડિકલ યોગ્યતા જ નથી.\nહોસ્પિટલોની કંગાળ હાલત\nમિનિસ્ટ્રી ઓફ હેલ્થ એન્ડ ફેમિલી વેલફેરના એક રિપોર્ટ પ્રમાણે, ભારતમાં સરકારી હોસ્પિટલોની સંખ્યા 35,416 છે. જેમાં અંદાજે 14 લાખ બેડ છે. સરળ ભાષામાં સમજીએ તો, સરેરાશ 879 લોકો માટે એક સરકારી હોસ્પિટલની પથારી છે. બિહાર, ઝારખંડ અને ઉત્તર પ્રદેશની સ્થિતિ ઘણી જ દયનિય છે.\nસ્વાસ્થ્ય પર GDPના 3.89 ટકા ખર્ચ\nભારત વિશ્વની બીજી સૌથી વધુ વસ્તી ધરાવતો દેશ છે. આથી સ્વાભાવિક છે કે, લોકો વધુ હશે, તો દર્દીઓ પણ વધારે જ હશે. જો કે વિશ્વની સાતમી સૌથી મોટી ઈકોનોમી ધરાવતા દેશ ભારતે પોતાના નાગરિકોના સ્વાસ્થ્ય સુધાર માટે GDPના માત્ર 3.89 ટકા જ ખર્ચ કરે છે. 2019-20ના બજેટમાં હેલ્થ સેક્ટર માટે 61,398 કરોડ રુપિયા આપ્યા છે. ગત વર્ષની સરખામણીએ જોવા જઈએ તો, તે માત્ર 8 હજાર કરોડ વધારે છે.\nUK તો પોતાના દેશના વિદ્યાર્થીઓને આજીવન સ્વાસ્થ્ય વીમો પણ આપે છે. ઈંગ્લેન્ડમાં જો કોઈ વિદેશી વિદ્યાર્થી6મહિના કરતા વધારે સમય વીતાવે છે, તો તેને પણ વીમાનો લાભ મળે છે. AIIMS જેવી હોસ્પિટલો, જ્યાં સૌથી સસ્તી સારવાર ઉપલબ્ધ છે. દેશમાં આવી હોસ્પિટલો ઘણી ઓછી છે. આ કારણે દર્દીઓને અનેક વખત મહિનાઓ સુધી રાહ જોવી પડે છે.\nઈકોનૉમિક્સ ટાઈમ્સમાં છપાયેલા એક આર્ટીકલ પ્રમાણે, ભારત સરકારે વર્ષ 2019-20માં રિસર્ચ માટે માત્ર 1939.76 કરોડ રુપિયા ફાળવ્યા હતા. WHOના એક રિપોર્ટ પ્રમાણે, ભારત રિસર્ચ પર પોતાની GDPના 1 ટકા કરતા પણ ઓછો ખર્ચો કરે છે.\nઆમ બધુ મળીને જોવા જઈએ તો, આપણે કોરોના વાયરસ જેવી ઘાતક બીમારી માટે બિલકુલ તૈયાર નથી. ચીન જે હેલ્થકેરને લઈને સૌથી વધુ સક્રિય છે, તેની કમર આ વાયરસે તોડી નાંખી છે. હવે તમે જ વિચારો આપણા દેશમાં આવો કોઈ જીવલેણ વાયપસ ચીનની જેમ પગપેસારો કરે, તો શું થશે?\nબધુ વેચાઈ રહ્યું છે, કંઈ કહેવાય નહી તાજ મહલ પણ વેચી દે: રાહુલ ગાંધી


અકસ્માતમાં હાથ-પગ ગુમાવ્યા છતાં વડોદરાના શિવમે હિંમત હાર્યા વગર મહેનત કરતા ધો.૧૦ની બોર્ડની પરીક્ષામાં ૯૮.પ૩ પીઆર મેળવ્યા\nવડોદરાઃ ધો. 10 અને ધો. 12ના પરિણામો જાહેર થાય પછી નાસીપાસ થયેલા વિદ્યાર્થીઓ ઘણીવાર ન ભરવા જેવું પગલું ભરી લેતા હોય છે. તો ક્યારેક આપણી સાથે બનેલી કોઈ ઘટનાથી આપણે પોતાને ઘટનાના પીડિત અને લાચાર કહીને પાછળ પગલા ભરી લઈએ છીએ. ત્યારે ધો.10માં અભ્યાસ કરતો વડોદરાનો શિવમ આવા દરેક લોકોને માટે એક પ્રેરણાપાત્ર છે.\nલગભગ ચાર-પાંચ વર્ષ પહેલા એક અકસ્માતમાં શિવમને બંને હાથ અને એક પગ ગુમાવવાનો વારો આવ્યો હતો. જોકે તેના ઇરાદાઓ અકબંધ હતા. પરિસ્થિતિ સામે લાચારી સ્વીકારવી તેના સ્વભાવમાં જ નહોતું. શિવમે કોઈની લાચારી કર્યા વગર મનમાં ગાંઠવાળી અને પહેલા જેટલી જ ધગશથી મહેનત કરવા લાગ્યો.\nશિવમની મહેનત અને લગનનું જ પરિણામ છે કે આ વર્ષે યોજાયેલ ધો.10ની એક્ઝામમાં તેને 89% અને 98.53 પર્સેન્ટાઇલ આવ્યા છે. મહત્વપૂર્ણ વાત એ છે કે હાથ અને પગ બંને ગુમાવ્યા છતા તેણે કોઈ એક્સટર્નલ મદદ વગર પોતાના સ્વબળે એક્ઝામ આપી હતી. ત્યાં સુધી કે એક્ઝામમાં રાઇટરની પણ મદદ વગર શિવમે જાતે પેપર લખ્યા હતા.\nવડોદરા મ્યુનિસિપલ કોર્પોરેશનમાં સફાઇ કામદાર માતા-પિતાના સંતાન શિવમે પોતાના અકસ્માત ગ્રસ્ત હાથમાં મોજા પહેરી તેની અંદર પેન રાખી પરીક્ષાના તમામ પેપરમાં જવાબ લખ્યા હતા. આ અંગે iamgujarat.com સાથે વાત કરતા શિવમે કહ્યું કે, ‘શરુઆતમાં આ રીતે લખવામાં ખૂબ તકલીફ પડતી હતી અને અક્ષર પણ ખરાબ થતા હતા. જોકે મે હિંમત હારી નહોતી અને સતત પ્રયાસો ચાલુ રાખ્યા હતા. આજે હું કોઈપણ સામાન્ય વ્યક્તિની જેમ જ લખી શકું છું અને તે પણ સુવાચ્ય અક્ષરોમાં.’\nપોતાને મળેલી પ્રેરણા અંગે શિવમે જણાવ્યું કે, ‘મારી સાથે અકસ્માત થયા બાદ મમ્મી-પપ્પા અને સ્કૂલના શિક્ષકો તેમજ ફ્રેન્ડ્સે મને હિંમત બંધાવી હતી. તેમના કારણે જ આજે મે આ સફળતા મેળવી છે. મારી સફળતાનો સૌથી મોટો શ્રેય મારા મમ્મી-પપ્પા અને સ્કૂલના શિક્ષકોને જાય છે.’\nજ્યારે શિવમને પુછવામાં આવ્યું કે, હવે આગળ શું ભણવું છે? તો તરત જ જવાબ આપતા કહ્યું કે, ‘મારે આગળ સાયન્સ લાઇન લેવી છે અને ધો.12 પછી મેડિકલ લાઇનમાં ડીગ્રી મેળવવી છે.’ વડોદરાના જીવન સાધના સ્કૂલમાંથી ધો.10ની પરીક્ષા આપનાર શિવમનો આત્મવિશ્વાસ અનેક નાસિપાસ થતા વિદ્યાર્થીઓ માટે પ્રેરણાસ્ત્રોત બની શકે છે. ત્યારે શિવમ પણ આવા દરેક લોકોને હિંમત ન હારવાની સલાહ આપે છે.\nશિવમે હતાશ થતા તમામ લોકોને જણાવ્યું કે, ‘કોઇપણ પરીક્ષાનું પરિણામ માત્ર એક કાગળ હોય છે. આ કાગળનો ટુકડો તમે કોણ છો અને શું કરી શકો છો તે નક્કી નથી કરતો. તમારું ફ્યુચર તમે પોતે જ નક્કી કરી શકો છો. એક નિષ્ફળતા એટલે જીવન પૂર્ણ થતું નથી.’ તેણે દરેકને પોતાનું ધ્યેય નક્કી કરી તે મેળવવા માટે મહેનત કરવા જણાવ્યું હતું.


સરકાર મોટી કાર પર સેસ વધારવામાં વિલંબ નહીં કરે - NGS Business\nસરકાર મોટી કાર પર સેસ વધારવામાં વિલંબ નહીં કરે-ઓટો-ઉદ્યોગવાર સમાચાર-Economic Times Gujarati\nસરકાર મોટી કાર પર સેસ વધારવામાં વિલંબ નહીં કરે\n8 Aug 2017, 1504 hrs IST, ET Bureau\nનવી દિલ્હી:હાઈ-એન્ડ કાર અને SUV પર સેસ વધારવા માટે GST કાઉન્સિલ તરફથી સ્વીકૃતિ મેળવ્યા બાદ સરકાર સંસદના ચાલુ સત્રમાં જ તે અંગેના કાયદામાં સુધારો કરવાની દિશામાં ઝડપભેર આગળ વધી રહી છે. જો સરકારને આ સત્રમાં સુધારો કરવામાં સફળતા નહીં મળે તો, તે ઠરાવ પસાર કરવાનો વિકલ્પ પણ અપનાવી શકે છે. કમ્પન્સેશન સેસમાં વધારો કરવા માટે GST (કમ્પન્સેશન ટુ અ સ્ટેટ) એક્ટ, 2017ના સેક્શન 8માં સુધારો કરવો જરૂરી છે.\nએક સરકારી અધિકારીએ ઇકોનોમિક ટાઇમ્સને જણાવ્યું હતું કે, કાઉન્સિલે સેસ અંગે નિર્ણય લઈ લીધો છે. હવે એમેન્ડમેન્ટ કરવાની દિશામાં કાર્યવાહી કરવામાં આવશે.સરકાર સેસ વધારવા માટેની જોગવાઈ અમલમાં આવે એટલે જેમ બને તેમ ઝડપથી GST કાઉન્સિલ પાસે મંજૂરી માંગશે.\nઉલ્લેખનીય છે કે, GST કાઉન્સિલે ગયા શનિવારે હાઈ-એન્ડ કાર અને SUV પર લાગતો સેસ વર્તમાન ૧૫ ટકાથી વધારીને ૨૫ ટકા કરવાની મંજૂરી આપી હતી. ઇકોનોમિક ટાઇમ્સે ૭ ઓગસ્ટની આવૃત્તિમાં આ સમાચાર પ્રકાશિત કર્યા હતા.\nનાણામંત્રાલયે સોમવારે જાહેર કરેલા નિવેદનમાં જણાવ્યું હતું કે, GST કાઉન્સિલે પાંચમી ઓગસ્ટે મળેલી તેની ૨૦મી બેઠકમાં આ મુદ્દે વિચારણા કરી હતી અને ભલામણ કરી હતી કે, કેન્દ્ર સરકાર 8702 અને 8703 હેડિંગ હેઠળ આવતા મોટર વ્હિકલ્સ પર મહત્તમ સેસ વસૂલવા માટે કાયદામાં જરૂરી ફેરફાર કરવા આગળ વધી શકે છે. આ સેસ અત્યારે 15 ટકા છે અને તેને વધારીને 25 ટકા કરવાનો છે. આ સેસમાં વાસ્તવમાં ક્યારે વધારો કરવો તેનો નિર્ણય પણ યોગ્ય સમયે GST કાઉન્સિલ દ્વારા લેવામાં આવશે.\nનિવેદનમાં જણાવ્યા પ્રમાણે, GST પહેલાંના કર-માળખામાં જેટલો ટેક્સ લાગતો હતો તેના કરતાં તો હવે મોટર વ્હિકલ્સ પર કુલ ટેક્સ (GST વત્તા કમ્પન્સેશન સેસ) ઓછો લાગશે. સેસમાં વધારો કરવાથી સરકારને વધારે આવક થશે અને તેનો ઉપયોગ જે રાજ્યોની આવક GSTને કારણે ઘટી છે તેમને વળતર આપવામાં થઈ શકશે.\n8702 અને 8703 હેડિંગ હેઠળ મિડ-સેગમેન્ટ, લાર્જ કાર, રેસિંગ, કાર, SUV અને 10થી વધારે પણ 13થી ઓછી વ્યક્તિનું વહન કરી શકતાં મોટર વ્હિકલ્સનો સમાવેશ થાય છે.\nGST લાગુ થયા બાદ કેટલીક કંપનીઓએ કારના ભાવ ઘટાડ્યા હતા પણ જો હવે સેસ વધશે તો કંપનીઓ આ ભાવ-ઘટાડો પાછો ખેંચી શકે છે.


Nabiro of Savani family was caught drunk fromaVolvo car | સવાણી પરિવારનો નબીરો વોલ્વો કારમાંથી દારૂ પીધેલો પકડાયો - Divya Bhaskar\nNabiro Of Savani Family Was Caught Drunk From A Volvo Car\nધરપકડ:સવાણી પરિવારનો નબીરો વોલ્વો કારમાંથી દારૂ પીધેલો પકડાયો\nકારનો દરવાજો ખખડાવ્યો પણ નહીં ખોલતા પોલીસે કાચ તોડવો પડ્યો\nપીપલોદમાં રહેતો મનિષ સવાણી કન્સ્ટ્રક્શનનો વ્યવસાય કરે છે\nસુરતના જાણીતા સવાણી પરિવારનો નબીરો સહારા દરવાજા પાસે લક્ઝુરિયસ વોલ્વો કારમાં પીધેલી હાલતમાં પકડાયો હતો. પોલીસે તેની સામે ડ્રિંક એન્ડ ડ્રાઇવનો ગુનો નોંધ્યો હતો. પકડાયેલો મનિષ ઇશ્વર સવાણી ઉદ્યોગપતિ અને સમાજસેવક મહેશ સવાણીના પિતરાઇ ભાઇ હોવાનું પોલીસ સૂત્રોએ જણાવ્યું હતું.\nપુણા પોલીસ સાંજે સહારા દરવાજા પાસે રાજીવનગર વિસ્તારમાં પેટ્રોલિંગમાં હતી. મેઇન રોડ પર વોલ્વો કાર પાસે કેટલાક લોકો ભેગા થયેલા જોઈને પોલીસ ત્યાં પહોંચી હતી. કારમાં ડ્રાઇવર સીટ પર એક યુવક પડેલો હતો. પોલીસે દરવાજો ખખડાવ્યો પરંતુ યુવકે કોઈ રિસ્પોન્સ આપ્યો ન હતો. તેથી પોલીસને શંકા ગઈ કે આ મોટા પરિવારનો વ્યક્તિ હોય તેની સાથે કાંઈ અજુગતું થયું હોય શકે છે.\nતેથી પોલીસે પથ્થરથી કારનો કાચ તોડ્યો હતો. ત્યાર બાદ યુવકને ધક્કા મારતા તે ઉઠ્યો હતો. તેને બહાર કાઢીને જોતા આંખો લાલ હતી અને મોઢામાંથી દારૂની વાસ આવતી હતી. તેથી પોલીસે તેને અને કારને પોલીસ સ્ટેશને લીધી હતી.ત્યાં પ્રાથમિક દ્રષ્ટીએ તે યુવક પીધેલો જણાતો હતો. તેની પુછપરછ કરી અને આઈડી પ્રુફ માંગતા તેનું નામ મનિષ ઇશ્વર સવાણી( ૩૭ વર્ષ, રહે. રીજેન્સી ટાવર, રાજહંસ સિનેમા પાસે, પીપલોદ) હતું.\nમનિષ હીરાથી લઈને કન્સ્ટ્રક્શનના વ્યવસાય સાથે જોડાયેલ છે. પોલીસે તેના વિરુદ્ધ ડ્રિંક એન્ડ ડ્રાઇવની કલમ એમવીએક્ટ ૧૮૫ મુજબ ગુનો દાખલ કરીને ધરપકડ કરી છે. મોડી રાત્રે બ્લડ સેમ્પલ લેવા માટે મનિષને સ્મિમેર હોસ્પિટલ લઈ જવાયો હતો. પોલીસે ગુનામાં તેની વોલ્વો કાર નંબર જીજે-૦૫-આરસી-૫૭૩૬ (હાલની કિંમત ૨૦ લાખ રૂપિયા ) કબજે કરી છે. રાત્રે ઉદ્યોગપતિઓ અને વેપારીઓ મોટી સંખ્યામાં પોલીસ સ્ટેશન બહાર આવી ગયા હતા.


પેટ્રોલ News in Gujarati, Latest પેટ્રોલ news, photos, videos | Zee News Gujarati\nપેટ્રોલ-ડીઝલ પર વધી શકે છે Excise Duty,6રૂપિયા લીટર સુધી મોંઘું થઇ છે પેટ્રોલ\nકોવિડ 19 મહામારીથી સર્જાયેલા આર્થિક સંકટ બાદ હવે સરકારી ખજાના પર ભારણ વધતાં ફરીથી પેટ્રોલ અને ડીઝલના એક્સાઇઝ ડ્યૂટી વધારી શકે છે.\nPetrol Diesel Price: સતત 5મા દિવસે પેટ્રોલના ભાવમાં વધારો, જાણો આજની કિંમત\nપાછલા સપ્તાહમાં માત્ર એક દિવસને છોડીને બાકી બધા દિવસોમાં પેટ્રોલની કિંમતમાં વધારો થયો છે.\nAug 24, 2020, 10:02 AM IST\nદોઢ મહિના બાદ પેટ્રોલના ભાવમાં વધારો, ડિઝલનો ભાવ યથાવત; જાણો કેટલો થયો વધારો\nપેટ્રોલ (Petrol)ના ભાવમાં રવિવારના લગભગ દોઢ મહિના બાદ સામાન્ય વધારો કરવામાં આવ્યો છે, જ્યારે ડિઝલ (Diesel)ની કિંમતમાં કોઇ ફેરફાર થયો નથી. ક્રૂડ ઓઇલ વેચતી કંપનીઓએ દિલ્હીમાં પેટ્રોલના ભાવમાં 14 પૈસા જ્યારે કોલકાતા, મુંબઇ અને ચેન્નાઇમાં 12 પૈસા પ્રતિ લિટરનો વધારો કર્યો છે.\nAug 16, 2020, 08:07 PM IST\nસુરત: ઈંધણના ભાવવધારાના વિરોધમાં કોંગ્રેસના કાર્યકરોએ ઘોડાગાડી ફેરવી સૂત્રોચ્ચાર કર્યા\nદેશભરમાં સતત વધી રહેલા પેટ્રોલ ડીઝલના ભાવ અને ગુજરાત સરકાર દ્વારા પેટ્રોલ ડીઝલના ભાવમાં પ્રતિ લીટર2રૂપિયાનો વધારો થતાં કોંગ્રેસ રાજ્યભરમાં આક્રમક બની છે. આજે રાજ્યભરમાં પેટ્રોલ ડીઝલના ભાવ વધારાના વિરોધમાં ઠેર ઠેર પ્રદર્શન કોંગ્રેસ દ્વારા કરવામાં આવ્યા હતા. સુરત ખાતે પણ અઠવાલાઇન્સ વિસ્તારમાં કોંગ્રેસ કાર્યકરો ઘોડાગાડી લઈને પહોંચ્યા હતા. કેન્દ્ર અને રાજ્ય સરકારના વિરુદ્ધમાં સૂત્રોચ્ચાર કરી વિરોધ નોંધાવનાર આશરે 30થી વધુ કોંગ્રેસીઓની પોલીસે અટકાયત પણ કરી હતી.\nJun 29, 2020, 01:58 PM IST\nપેટ્રોલ ડીઝલના ભાવવધારા સામે કોંગ્રેસનું વિરોધ પ્રદર્શન, પ્રદેશ પ્રમુખ સહિત અનેકની અટકાયત\nપેટ્રોલ ડિઝલના ભાવ વધારાના વિરોધમાં કોગ્રેસે આજે સરદાર બાગ લાલ દરવાજા ખાતેથી પદયાત્રા શરૂ કરી. પોલીસ દ્વારા આ પદયાત્રાને મંજૂરી અપાઈ નથી. જેને લઈને પોલીસ દ્વારા ચુસ્ત બંદોબસ્ત કરવામાં આવ્યો છે. જો કે પદયાત્રા શરૂ કરતાની સાથે જ કોંગ્રેસ પ્રદેશ પ્રમુખ અમિત ચાવડા સહિત અનેકની અટકાયત કરવામાં આવી છે.\nતૂટી ગયા તમામ રેકોર્ડ: આજે ફરી પેટ્રોલ-ડીઝલના ભાવમાં વધારો, જાણો આજનો ભાવ\nઆજે ફરી એકવાર ઇંધણના ભાવમાં વધારો થયો છે. દેશમાં પેટ્રોલ-ડીઝલ (Petrol-Diesel Price Today 29 June 2020)ની કિંમત એક દિવસ એટલે ગઇકાલે સ્થિ રહ્યા બાદ આજે સોમવારે ફરી વધી ગયા છે.\nJun 29, 2020, 10:17 AM IST\nપેટ્રોલ-ડીઝલના ભાવમાં વધારાનો સિલસિલો યથાવત, જાણો આજના ભાવ\nપેટ્રોલ (Petrol) અને ડીઝલ (Diesel)ના ભાવમાં સતત વધારો થઇ રહ્યો છે. ફરી એકવાર પેટ્રોલ અને ડીઝલના ભાવ વધી રહ્યા છે. પેટ્રોલના ભાવ 25 પૈસા વધ્યા છે અને ડીઝલના ભાવ 21 પૈસા વધ્યા છે.\nJun 27, 2020, 08:27 AM IST\nસતત 21માં દિવસે પેટ્રોલ-ડીઝલની કિંમતોમાં લાગી આગ, જાણો તમારા જિલ્લાનો ભાવ\nઆજે ડીઝલ 21 પૈસા તો પેટ્રોલ 25 પૈસા મોંઘુ થયું છે. છેલ્લા 21 દિવસમાં ડીઝલ 11 રૂપિયા તો પેટ્રોલ 9.12 રૂપિયા મોંઘુ થઈ ચુક્યુ છે.\nJun 27, 2020, 08:26 AM IST\nઆજે ફરી વધ્યા ઈંધણના ભાવ, જાણો કેમ ડીઝલના ભાવમાં જોવા મળી રહ્યો છે આટલો ઉછાળો?\nરાજધાની દિલ્હીમાં છેલ્લા ત્રણ દિવસથી ડીઝલના ભાવમાં નોંધપાત્ર વધારો જોવા મળી રહ્યો છે. પહેલીવાર એવું બન્યું છે કે એક લીટર ડીઝલનો ભાવ પેટ્રોલના ભાવ કરતા વધારે થઈ ગયો છે. આજે સતત 20મા દિવસે ઓઈલ માર્કેટિંગ કંપનીઓ (HPCL, BPCL, IOC)એ ઈંધણના ભાવમાં વધારો કર્યો છે. કંપનીઓએ 20મી દિવસે પેટ્રોલના ભાવમાં 21 પૈસાનો વધારો કર્યો છે જ્યારે ડીઝલના ભાવમાં 17 પૈસા વધાર્યા છે. આજે તમને એ પણ જણાવી દઈએ કે આખરે ડીઝલ કરતા પેટ્રોલ કેમ મોંઘુ થયું છે.\nJun 26, 2020, 08:53 AM IST\nપેટ્રોલ-ડીઝલની વધતી જતી કિંમતોના વિરૂદ્ધ પ્રદર્શન, બળદગાડા વડે ખેંચી ઓડી કાર\nઆજે ગુરૂવારે પેટ્રોલ-ડીઝલના ભાવમાં સતત 19મા દિવસે વધારો થયો છે. આજે પેટ્રોલની કિંમતમાં 14 પૈસાનો વધારો થયો છે અને ડીઝલ 16 પૈસા મોંઘુ થયું છે. તેના વિરૂદ્ધ રાજધાની દિલ્હીના મોતી નગરમાં વિરોધ પ્રદર્શન થયું.\nJun 25, 2020, 04:59 PM IST\nક્યાંક સાયકલ પર તો ક્યાંક ગાડામાં... રાજ્યભરમાં કોંગ્રેસનું મોંઘવારી સામે પ્રદર્શન\ngujarat congress workers protest for price hike in petrol diesel and other things in india\nJun 24, 2020, 02:55 PM IST\nરાજકોટ : બળદગાડામાં બેસીને કોંગી કોર્પોરેટર્સે કર્યો પેટ્રોલ-ડીઝલના ભાવવધારાનો વિરોધ\nrajkot congress corporators protest in cart for petrol diesel price hike\nJun 24, 2020, 01:45 PM IST\nપહેલીવાર પેટ્રોલ કરતા ડીઝલ મોંઘુ થયું, સતત 18મા દિવસે વધ્યા ભાવ, જાણો નવા રેટ\nપહેલીવાર એવું બન્યું છે કે ડીઝલ પેટ્રોલ કરતા મોંઘુ થયું છે. આજે ફરી એકવાર ઓઈલ માર્કેટિંગ કંપનીઓ (HPCL, BPCL, IOC) એ ભાવવધારો ઝીંક્યો છે. કંપનીઓએ સતત 18મા દિવસે પેટ્રોલના ભાવમાં તો નહીં પણ ડીઝલના ભાવમાં 48 પૈસાનો વધારો કર્યો છે.\nસતત 17મા દિવસે દેશમાં પેટ્રોલ-ડીઝલના ભાવમાં વધારો\npetrol diesel price hike on 17th day in india\nકોરોના સંકટ વચ્ચે સતત 16મા દિવસે વધ્યા પેટ્રોલ-ડીઝલના ભાવ, જાણો શું છે આજનો ભાવ\nસામાન્ય રીતે પેટ્રોલ-ડીઝલના વધતા જતા ભાવનો બોઝો સતત વધી રહ્યો છે. પેટ્રોલ-ડીઝલના ભાવમાં સતત વધારાનો સિલસિલો 16મા દિવસે પણ ચાલુ છે. આજે ફરી એકવાર ઓઇલ માર્કેટિંગ કંપની (HPCL, BPCL, IOC) એ ભાવમાં વધારો કર્યો છે.\nJun 22, 2020, 08:53 AM IST\nપેટ્રોલના ભાવ 11 દિવસમાં વધ્યા 6.02 રૂપિયા પ્રતિ લીટર, જાણો શું છે આજનો ભાવ\nલોકડાઉન (Lockdown) બાદ સામાન્ય લોકોને પોતાના ખિસ્સા ઢીલા કરવા પડશે. આંતરરાષ્ટ્રીય બજારમાં ક્રૂડ ઓઇલની કિંમતમાં નરમાઇ છતાં દેશમાં પેટ્રોલ અને ડીઝલના ભાવમાં કોઇ રાહત નથી.\nJun 17, 2020, 10:34 AM IST\nઆ4ગામમાં ફૂટ્યો કોરોના બોમ્બ, 20 દિવસમાં 65થી વધુ લોકોના મોત, અનેક લોકો બીમાર


#વડોદરા - એક બીજાનો વિડીયો ઉતારવા જતા એડવોકેટ પિતાએ પુત્રી પર કર્યો ચાકુનો ઘા - Watch Gujarat News : LIVE LATEST TODAY Online\n#વડોદરા – એક બીજાનો વિડીયો ઉતારવા જતા એડવોકેટ પિતાએ પુત્રી પર કર્યો ચાકુનો ઘા\nદીકરીએ અગાઉ પણ એડવોકેટ પિતા વિરુદ્ધ ફરિયાદ નોંધાવી હતી\nલોકો દોડી આવતા પિતા ચાકૂ ફેંકીને ફરાર\nદીકરીની ફરિયાદના આધારે નવાપુરા પોલીસે પિતા સામે ગુનો નોંધીને વધુ તપાસ શરૂ કરી\nવડોદરા. પ્રતાપનગર વિસ્તારમાં એડવોકેટ પિતાએ ઘર કંકાસમાં પત્ની વિરુદ્ધ વીડિયો શૂટિંગ કર્યો હતો. ત્યારે દીકરીએ પિતાનો વીડિયો ઉતારવા જતા પિતાએ તું મારો વિડીયો કેમ ઉતારે છે તેમ કહી દીકરીના હાથના ભાગે ચાકુ મારી દીધુ હતું. જેથી સમગ્ર મામલો નવાપુરા પોલીસ સ્ટેશનમાં પહોંચતા દીકરીએ એડવોકેટ પિતા વિરૂદ્ધ ફરિયાદ નોંધાવતા પોલીસે ગુનો નોંધીને કાયદેસરની કાર્યવાહી હાથ ધરી છે.\nવડોદરા શહેરના પ્રતાપનગર વિસ્તારમાં આવેલ શિવાલય ડુપ્લેક્ષમાં રહેતી 21 વર્ષીય યુવતી એમ.એસ.યુનિવર્સિટીના પોલિટિકલ સાયન્સ વિભાગમાં અભ્યાસ કરેછે. તેણીના પિતા પંકજભાઇ જૈન વ્યવસાયે એડવોકેટ છે. પિતા પંકજભાઇ અવારનવાર તેણીની સાથે તેમજ માતા અને ભાઈ સાથે છેલ્લા ઘણા વર્ષોથી અવારનવાર કોઈને કોઈ બાબતે ઝઘડો કરી મારઝુડ કરતા હતા. જેથી યુવતીએ અગાઉ પિતા વિરુદ્ધ નવાપુરા પોલીસ મથકમાં ફરિયાદ નોંધાવી હતી. તેમ છતાં પણ પરિસ્થિતિ સુધરી ન હતી અને પંકજભાઈ ઝગડો કરી હાથ માં જે આવે તે વસ્તુ લઇ મારઝૂડ કરતા હતા.\nબુધવારે બપોરે પંકજભાઈ તેમની માતા એટલે કે, યુવતીની દાદી અને ઘરમાં આવતી કામવળી પાસે મમ્મી વિરૂદ્ધ બોલવા માટે દબાણ કરીને વીડિયો શૂટ કરતા હતા. જેથી યુવતીએ પણ તેમનું વીડિયો શૂટીંગ કરતાં તેઓ ઉશ્કેરાઇ ગયા હતા. અને યુવતીના વાળ પકડીને તું મારો વિડીયો કેમ ઉતારે છે તેમ કહી માર માર્યો હતો અને ફોન આંચકી બહાર કમ્પાઉન્ડમાં ફેંકી દીધો હતો. જેથી યુવતી કમ્પાઉન્ડમાં જઇ ફોન લેવા ગઇ હતી ત્યારે પંકજભાઈ પાછળથી ચાકુ તેણીના હાથ નીચે મારી દીધું હતું.\nઆ બનાવના પગલે આસપાસના લોકો દોડી આવતા પંકજભાઈ ચાકુ ફેંકીને નાસી છૂટ્યા હતા. ઇજાગ્રત યુવતી ભાઈ તેમજ માતા દ્વારા સારવાર અર્થે સયાજી હોસ્પિટલમાં ખસેડવામાં આવી હતી. અને વધુ સારવાર અર્થે ખાનગી હોસ્પિટલમાં ખસેડવામાં આવી હતી. સર્વરમાંથી રજા આપ્યા બાદ દીકરીએ પિતા પંકજ જાની સામે નવાપુરા પોલીસમાં ફરિયાદ નોંધાવી હતી. નવાપુરા પોલીસે આ મામલે ગુનો નોંધીને આરોપી પિતાની શોધખોળ હાથ ધરી છે.


ગુજરાતની ચૂંટણીને અનુલક્ષીને\nમોદી RSSના શરણે ઃ મોહન ભાગવતને મળ્યા\nચર્ચામાં સંજય જોશી મુખ્ય મુદ્દો ઃ જોકે મુલાકાતનો હેતુ રાજકીય ન હોવાની અને પીએમનો ઉમેદવાર નક્કી કરવામાં સંઘ હસ્તક્ષેપ કરતો નથી તેવી મોદીની સ્પષ્ટતા\n(પીટીઆઇ) પુણે, તા.૨૧\nગુજરાતના મુખ્ય પ્રધાન નરેદન્દ્ર મોદી રવિવારે નાગપુરમાં આર.એસ.એસ.(રાષ્ટ્રીય સ્વયંસેવક સંઘ)ના વડા મોહન ભાગવત તથા બીજા ટોચના નેતાઓને મળ્યા હતા. જોકે ૨૦૧૪ની લોકસભાની ચૂંટણીમાં વડા પ્રધાનપદના ભાજપના ઉમેદવાર તરીકે કોને રજૂ કરવા એ વિશેની ચર્ચા કરવા માટે આ મુલાકાત ગોઠવવામાં આવી હોવાનો મોદીએ ઇનકાર કરી દીધો હતો. જોકે ભાજપના વર્તુળો કહે છે કે મોદીના નાગપુર મુલાકાતનો મુખ્ય ઉદ્દેશ સંજય જોષીને ગુજરાતમાં આવતાં રોકવા માટેનો જ હતો. સંજય જોષીની સતત વધી રહેલી ગુજરાત મુલાકાતના તારણોએ મુખ્યમંત્રીને સંઘને શરણે જવાની ફરજ પાડી હતી.\nલોકસભાની ચૂંટણીમાં વડા પ્રધાનપદના ઉમેદવાર તરીકે ભાજપમાંથી કોનું નામ જાહેર કરવું એ નક્કી કરવા માટે આ બેઠક યોજાઈ છે? એવું પૂછવામાં આવતા મોદીએ પત્રકારોને કહ્યું હતું કે 'આરએસએસ આવી બાબતોમાં હસ્તક્ષેપ કરતું નથી.'\nડિસેમ્બરમાં ગુજરાતમાં વિધાનસભાની ચૂંટણી યોજાવાની છે ત્યારે ભાગવત સાથે બેઠક યોજનારા મોદીએ કહ્યું હતું કે 'હું લાંબા સમય પછી સંઘના વડા મોહન ભાગવત, મહામંત્રી ભય્યાજી જોષી અને સુરેશ સોનીને મળવા માટે અહીં આવ્યો હતો અને અમે વિવિધ મુદ્દે સહકારપૂર્ણ ચર્ચા કરી હતી.' ગુજરાતના મુખ્ય પ્રધાન નરેન્દ્ર મોદી ખાસ વિમાનમાં અહીં આવ્યા હતા અને મુલાકાત બાદ તરત જ પરત રવાના થઈ ગયા હતા. ભાજપના સાંસદ રામ જેઠમલાણીએ તાજેતરમાં એવું બયાન આપ્યું હતું કે 'મોદીને ૨૦૧૪માં યોજાનારી સામાન્ય ચૂંટણીમાં વડા પ્રધાનપદના ભાજપના ઉમેદવાર ઘોષીત કરવા જોઇએ.'\nઆ બયાનના ગણતરીના દિવસોમાં જ મોદીની મુલાકાત મોહન ભાગવત સાથે યોજાઈ છે. ભાજપે પણ આવા કોઇ હેતુસર બેઠક યોજાઈ હોવાનો ઇનકાર કરતા કહ્યું હતું કે 'આ એક સૌજન્યપૂર્ણ મુલાકાત હતી. તેના રાજકીય અર્થો કરવાની જરૃર નથી.'\nભાજપના પ્રવક્તા મુખ્તાર અબ્બાસ નકવીએ દિલ્હીમાં કહ્યું હતું કે 'નરેન્દ્ર મોદી અથવા પક્ષાના બીજા વરિષ્ઠ નેતાઓ સંઘના નેતાઓ સાથે સૌજન્યપૂર્ણ મુલાકાત યોજતા રહે છે. આ પણ એ જ પ્રકારની મુલાકાત હતી. તેના જુદા-જુદા રાજકીય અર્થો કાઢવા યોગ્ય ગણાય નહીં.'


Gujarati News » Entertainment » Bollywood » | Shilpa Shetty is makingafresh start in life, does she consider your marriage with Raj Kundra as 'Bad Decision'?\nShilpa Shetty કરી રહી છે જીવનની નવી શરૂઆત, રાજ કુન્દ્રા સાથેના તેમના લગ્નને માને છે ‘Bad Decision’?\nતાજેતરમાં જ મુંબઈ પોલીસની સામે શિલ્પા શેટ્ટી (Shilpa Shetty)એ નોંધાવેલ નિવેદન પણ સામે આવ્યું છે. શિલ્પા શેટ્ટીએ દાવો કર્યો હતો કે તેમને ખબર નથી કે તેમના પતિ શું કરી રહ્યા છે.\nPublish Date - 9:41 pm, Sat, 18 September 21 Edited By: Hiren Buddhdev Follow us -\nબોલિવૂડ અભિનેત્રી શિલ્પા શેટ્ટી (Shilpa Shetty)એ પોતાના દિવસની શરૂઆત એક ધમાકેદાર પોસ્ટથી કરી હતી. આ પોસ્ટમાં તેમણે જીવનના ખરાબ નિર્ણયો અને બ્રાન્ડ ન્યુ એન્ડીગ વિશે વાત કરી છે. આ કંઈક પુસ્તકમાંથી લેવામાં આવેલ એક ફકરો છે, જેના દ્વારા કદાચ શિલ્પા શેટ્ટી નિર્દેશ કરી રહી છે કે રાજ કુન્દ્રા (Raj Kundra) સાથે લગ્ન કરવા એ તેનો ખરાબ નિર્ણય હતો અને તે હવે જીવનની નવી શરૂઆત તરફ આગળ વધી રહી છે.\nઆ મેસેજ શેર કરતા શિલ્પા શેટ્ટીએ કાર્લ બાર્ડસનો એક ક્વોટ પણ શેર કર્યો હતો, જેમાં લખ્યું હતું કે – “કોઈ પણ પાછું જઈને નવી શરૂઆત નથી કરી શકતા, કોઈ પણ હવેથી નવી શરૂઆત અને નવો અંત કરી શકે છે.” આની આગળ પુસ્તકમાં જે લખ્યું છે તે નીચે મુજબ છે – આપણે કલાકો સુધી બેસીને વિશ્લેષણ કરી શકીએ છીએ કે આપણે કયા ખરાબ નિર્ણયો લીધા, આપણે ક્યા ભૂલો કરી, કયા મિત્રોને આપણે દુ:ખ પહોંચાડ્યું. આપણે સ્માર્ટ, વધુ ધૈર્યવાન અથવા ખાલી સારા હોત.\nઅહીં વાંચો શિલ્પા શેટ્ટીની સંપૂર્ણ પોસ્ટ\nતેમાં આગળ લખ્યું છે – આપણે ભૂતકાળને બદલી શકતા નથી, પછી ભલે આપણે તેનું કેટલું વિશ્લેષણ કરીએ. પરંતુ આપણે નવા રસ્તાઓ પર આગળ વધી શકીએ છીએ, તે પણ સારા નિર્ણયો લઈને ભૂતકાળની ભૂલોને અવગણીને અને આપણી આસપાસના લોકો સાથે સારા બનીને. આપણી જાતને ફરીથી શોધવાની અથવા ફરીથી બદલવા માટે અગણિત તકો છે. મારે તે વસ્તુઓથી પ્રભાવિત થવાની જરૂર નથી, જે મેં ભૂતકાળમાં કરી છે. હું ભવિષ્ય બનાવી શકું છું, જે હું ઈચ્છું છું.\nતમને જણાવી દઈએ કે પોર્નોગ્રાફી કેસમાં રાજ કુન્દ્રાની ધરપકડ થઈ, ત્યારથી શિલ્પા શેટ્ટી ખૂબ જ ક્રિપ્ટિક પોસ્ટ શેર કરી રહી છે. તેઓ પોતાની પોસ્ટ દ્વારા ઘણું બધું કહી રહી છે. શિલ્પા આ પોસ્ટ્સ દ્વારા કહેવાનો પ્રયત્ન કરી રહી છે કે તેને તેના પતિના વ્યવસાય વિશે કોઈ જાણકારી નથી.\nઆ દરમિયાન તાજેતરમાં મુંબઈ પોલીસની સામે શિલ્પા શેટ્ટીએ નોંધાવેલ નિવેદન પણ સામે આવ્યું છે. શિલ્પા શેટ્ટીએ દાવો કર્યો હતો કે તેમને તેમના પતિ શું કરી રહ્યા છે તેની જાણકારી નથી, કારણ કે તે પોતાના કામમાં વ્યસ્ત હતી. શિલ્પા શેટ્ટીનું નિવેદન ચાર્જશીટમાં નોંધવામાં આવ્યું છે જે મુંબઈ પોલીસે કોર્ટમાં રજૂ કર્યું છે.\nઆ પણ વાંચો :- Nusrat Jahan Baby’s Father: અભિનેત્રી નુસરત જહાંના બાળકના પિતાનું નામ થયું જાહેર, જાણો બર્થ સર્ટિફિકેટમાં કોનું છે નામ?\nઆ પણ વાંચો :- T-Seriesની ઓફિસના ગણપતિના દર્શન કરવા પહોંચ્યા રોહિત શેટ્ટી સહિત ઘણા સ્ટાર્સ, જુઓ તસ્વીરો\nNaga Chaitanyaથી અલગ થયા બાદ હવે સામંથાએ ડિલીટ કર્યાં અભિનેતા સાથેના તમામ ફોટા\nSidharth Shuklaના નિધન બાદ પ્રથમ વખત આવી શહેનાઝ ગિલની પોસ્ટ, સિદ્ધાર્થને આપશે સ્પેશિયલ ટ્રિબ્યૂટ\nએરિકા ફર્નાન્ડિસે છોડ્યો ‘Kuch Rang Pyar Ke Aise Bhi’ શો, સોશિયલ મીડિયા પર જણાવ્યું આનું કારણ\nરાજકોટના ગોંડલ માર્કેટ યાર્ડમાં તહેવારો પૂર્વે મગફળીની વિપુલ આવક


ઉધારના જોક્સોની હોળીઃ જોક્સાયરો - Abhiyaan\nઉધારના જોક્સોની હોળીઃ જોક્સાયરો\nદરેક ઘરમાં તો પાછા મહાભારતના સંવાદો ભજવાયા!\nસોસાયટીની લિફ્ટમાં નોટિસ લાગી ગઈ, ‘હોળી નિમિત્તે એક ‘જોક્સાયરા’નું આયોજન કરવામાં આવ્યું છે. જેને ભાગ લેવો હોય તે સાંજ સુધીમાં પોતાનું નામ સેક્રેટરી પાસે નોંધાવી દે. કાર્યક્રમમાં વધારે લોકો ભાગ લઈ શકે એટલે દરેકે એક જ જોક્સ કહેવો.’\nસાંજ પહેલાં તો સેક્રેટરીની ઑફિસના ચોપડામાં, બાળકોને અને અમુક દાદીઓને છોડીને દરેક મેમ્બરનાં નામ નોંધાઈ ગયાં! સ્ટેજ પર માઇકમાં જોક્સ બોલવા મળવાના વિચારે જ બધા રંગમાં આવી ગયેલા. વૉટ્સએપની મહેરબાનીથી કોઈ પાસે જોક્સોની ખોટ નહોતી. લોકો તો ધંધે લાગી ગયા. દરેકની એકસરખી તકલીફ એ હતી, કે કયો જોક્સ કહેવો? ‘માર્કેટમેં એકદમ નયા હૈ’વાળો? ‘સરદારજીવાળો? પતિ-પત્નીવાળો? ઝવેરી કે બિલ્ડર કે પછી સરકાર ને વિપક્ષના નામે ફરતા ઢગલાબંધ જોક્સોમાંથી કયો પસંદ કરવો? બેંકનો કે સ્કૂલનો ચાલે? પેલી આંખ મારતી છોકરીવાળા જોક્સો પણ કેટલા બધા સેવ કર્યા છે! સવાલ એ છે કે એમાંથી કયો લઉં? તકલીફ પાછી એ પણ છે કે આ બધા જ જોક્સો મેં કેટલાં બધાં ગ્રૂપમાં તો ફોરવર્ડ્યા છે. હું જે કહેવા ઊઠું તે જ જોક્સ બીજા કોઈ ભાઈ કહી દે તો? તે ટાઇમે ક્યાં મોબાઇલમાં બધું શોધવા બેસું?’\n‘તું પણ જોક્સ કહેવાની?’ પતિના મનમાં ચચરાટી ચાલુ થઈ.\n‘હાસ્તો વળી. કેમ? મારાથી ના કહેવાય? મને વળી ક્યારે આપણી સોસાયટીના સ્ટેજ પર માઇકમાં બોલવા મળવાનું? દર વખતે પેલી ચિબાવલી રાધા જ માઇક લઈને બધે દોડી જાય તે અમારો તો કોઈ દિવસ વારો જ ના આવે. આ વખતે તો આ પોગરામ ગોઠવનારનું ભલું થજો તે અમને બૈરાંઓને હૌ ચાન્સ આપ્યો.’\n‘હા હા, ભલે ભલે. એમ બહુ ફૂદક-ફૂદક નહીં થા. માઇક પકડ્યું છે કોઈ દિવસ બાપ જનમમાં? સ્ટેજ પરથી બોલવામાં ભલભલાના હાંજા ગગડે, ત્યાં તું જોક્સ કહેવાની હિંમત કરે છે? ઠીક છે, બોલજે. મારે શું? પણ બૌ લાંબી વાત નહીં માંડતી દર વખતની જેમ. જોક્સ તો એક મિનિટમાં પતી જવો જોઈએ ‘ને ખાસ વાત, તેં કયો જોક્સ પસંદ કર્યો છે તે મને કહી દેજે, એટલે આપણાં બંનેનો સરખો જ ના થાય.’\n‘ક્યાંથી સરખો થવાનો? વાત કરે છે તે. હું તો પતિ કે સાસુ પરનો જોક્સ જ પસંદ કરવાની ને? ને તમે પત્ની પરનો પસંદ કરશો મને ખબર છે. તમે તો જાહેરમાંય મને નીચંુ બતાવવાનું નહીં છોડો. પછી મારો મોકો હું છોડું? તમતમારે જે પસંદ કરવો હોય તે કરી લો મારી ફિકર કર્યા વગર.’\nએક સાસુ એની ચોથા માળવાળી\nપાડોશણ સાથે પરસ્પરની વહુઓની ઇન્ક્વાયરી કરતી હતી.\n‘કંઈ ખબર પડી કે તમારી વહુ કયો જોેક કહેવાની?’\n‘મને તો કેમ ખબર પડે? હવે તો બધી વાતો મેસેજમાં જ થાય એટલે પહેલાં ગુસપુસ સંભળાતી તે પણ બંધ થઈ ગઈ. કોને ખબર પણ મને તો લાગે છે કે એના હાથમાં આવેલો ચાન્સ એ છોડવાની નથી. સાસુનો જોક કહેવાને બહાને મને કંઈક તો ચોપડાવી જ દેશે. તે ટાઇમે તો હું ચૂપ રહીશ, પણ જો એ ગમે તેવું બોલશે ને તો હું એને સીધી કર્યા વગર નહીં રહું.’\n‘મેં પણ વાતવાતમાં મારી વહુને પૂછ્યું, પણ હરામ બરાબર જો એ મગનું નામ મરી પાડે તો. મને ઊલટાની કહેવા માંડી, ‘મમ્મી, ચાન્સ મળ્યો છે તો પપ્પા પર એકાદ જોક ઠોકી જ દેજો. તમને મારો ફૂલ સપોર્ટ છે.’ જોઈ આજકાલની છોકરી? સસરાની મશ્કરી કરાવવામાં મારો સાથ આપવાની વાત કરે છે!’\nદાદા પાસે તો જાતજાતના જોક્સોનો ઢગલો હતો, કારણ કે નવરા દાદાના તો ઢગલોબંધ ગ્રૂપ્સ. તેમાં પાછા ઘરના દરેક મેમ્બરને એમ કે દાદાને આ જોક બહુ ગમશે, એટલે સવારથી રાત સુધીમાં આવેલા બધા જોક્સો ફોર્વર્ડ થયે રાખે. હવે દાદાને કયો જોક પસંદ કરવો તેની મોટી મુસીબત. આ ઉંમરે પત્ની હોય કે દીકરો હોય, વહુ હોય કે દીકરી જમાઈ હોય, કોઈ સાથે બગાડવાનું પાલવે નહીં. દાદાએ તો બેંકના જોક્સમાંથી એક પસંદ કર્યો. એ બહાને જે દાઝ ઊતરી તે. થોડો સંતોષ, બીજું તો શું?\nસારી એવી ગોખણપટ્ટી કર્યા\nપછી જોક તો જાણે કે જેમ-તેમ ગોખાઈ ગ્યો, તંય્યે દાદાને થ્યું કે, આ જ જોક બીજે માળવાળા વજેસંગબાપુય જો સ્ટેજ પર ચડીને ગાંગરશે તો મારા જોકની હંધીય મજા મારી જાહે. અવે કરવું હું? દાદાએ તો ઝટ વજેસંગબાપુને મોબાઇલ ઠોકી દીધો. વજેસંગબાપુય તે દાદાની રાહ જોઈને જ બેઠા’તા.\n‘બોલો દાદા, આજ કેમ અટાણે મને યાદ કઈરો? કાંઈ ખાસ કામ પઈડુ મારું?’\n‘અરે બાપુ, કામ તો એવું છે કે, આ હોળી પર હંધાય જોક્સું કે’વા મંડી પડહે તે મને થ્યું કે, એમાં હું ક્યાં ઘરડું માણહ સ્ટેજ પર જાવાનો? હું તો બેઠો-બેઠો જોક્સુંની મજા લઈશ. તમતમાર બધાં મહેફિલ જમાવજો.\nપછી તમે કાંઈ જોક-બોક નક્કી કઈરો કે નંઈ?’\nવજેસંગબાપુ આટલાં વરહોથી દાદાને નો ઓળખે? હમજી ગ્યા કે દાદા પેટમાં ગરીને જોક કઢાવવા માંગે છે. ‘દાદા, આપણે હૌ તમારા જેવું જ નક્કી રાખીને બેહી ગ્યા છે. જોક ક્યે તો પંચાત ને? આપણે જોડાજોડ બેહીને મજા લેહું. હાલો ત્યારે ફોન હેઠો મૂકું, મારે બીજો ફોન આવે છે.’\n‘માળો હાળો બદમાશ જ ર્યો વજિયો. ઠીક છે, હું તો મારા જોકના ભરોસે જ રહું. ગમ્મત તો હો ટકા પડવાની જ છે ને?’\nકાર્યક્રમને દિવસે તો બધાંય હૉલમાં સજીધજીને ગોઠવાઈ ગયેલાં. સેક્રેટરીએ કાર્યક્રમની શરૃઆત કરી, ‘આજના પ્રમુખસ્થાને વજેસંગબાપુને આવકારતાં આનંદ થાય છે. આવો બાપુ.’\nવજેસંગબાપુએ દાદા સામે ડોળા કાઢતાં પોતાની બેઠક લીધી. મનમાં એ સમજી ગ્યા કે દાદાએ પોતાના કરતાં વધારે પૈસા આપીને આ કારસો રચ્યો છે. પ્રમુખનું ભાષણ છેલ્લે થાય એ હિસાબે દાદાનો જોક તાળી લઈ જાય ને પોતે ચાટ પડી જાય. એ સમસમીને દાદા સામે જોતા રહ્યા, પણ દાદા તો પોતાની જગ્યાએ મલકાતા બેસી રહેલા. વડીલને નાતે દાદાનું નામ પહેલાં બોલાયું અને દાદાએ તો શરૃ કરી દીધું.\n‘સ્ટેજ પર બેઠેલા અને સામે હાજર સૌ મિત્રોને રામ રામ.’\n(ભીખુદાન ગઢવીસાહેબની વાતો દાદાએ એક જ વાર સાંભળેલી, પણ આજે વજેસંગને સ્ટેજ પર બેઠેલો જોઈને દાદાએ પોતાની વાત ફેરવી કાઢી.)\n‘એક વાર ભીખુદાન ગઢવી સાહેબના પ્રોગ્રામમાં હું ગયેલો ત્યાં સાહેબે આ વાત કરેલી, ‘એક વાર સ્ટેજ પર આમ જ\nપંદર વીહ જણા બેઠેલા. મેં કહ્યું કે, ‘હું જો અત્યારે બધાંયનાં નામ સ્ટેજ પરથી લેવા જાઉં તો એવું થાહે કે, અમારા સૌરાષ્ટ્રમાં એવું કહેવાય કે, જો પથારી કરતાં જ હવાર પડી જાહે તો હુવું કંઈયે?’\nએટલે ગઢવીસાહેબની જેમ હુંય જો અત્યારે બધાંયનાં નામ બોલવા રહીશ તો હું બોલીશ ક્યારે? એટલે કોઈનુંય નામ લીધા વગર મારી વાત શરૃય કરું ને ઝટ પૂરીય કરું. લ્યો હાલો ત્યારે.’\nદાદાએ શરૃ કરેલી મહેફિલ જોક્સાયરામાં ફેરવાઈ ગઈ ને હોળીની ઉજવણી ચાલુ થઈ ગઈ.\nતુમ અપને રંગ મેં રંગ લો\nતુમ અપને રંગ મેં રંગ લો તો હોલી હૈ!\nદેખી મૈને બહુત દિનો તક\nદુનિયા કી રંગીની,\nકિંતુ રહી કોરી હી કોરી\nમેરી ચાદર ઝીની,\nતન કે તાર છુએ બહુતોંને\nમન કા તાર ન ભીગા,\nઅંબરને ઓઢી હૈ તન પર\nહરિત ધરિત્રી કે આંગન મેં\nસિંદૂરી મંજરિયોં સે હૈ\nઅંબા શીશ સજાએ,\nહોલીમય સંધ્યા ઉષા કી ચોલી હૈ!\nતુમ અપને રંગમેં રંગ લો તો હોલી હૈ!\nકલ્પના દેસાઈભીખુદાન ગઢવીરંગ-વ્યંગવજેસંગબાપુહરિવંશરાય બચ્ચન\nવ્યંગરંગ – ચાલશે…\nહસતાં રહેજો રાજ – રૂપિયા સામે ગગડતો માણસ…\nનવરાત્રી કે લવરાત્રી?


Posted on 5:48 pm July 1, 2021 Author Niraj PatelComments Off on રાશિફળ2જુલાઈ : માતાજીની કૃપાથી શુક્રવારનો આજનો દિવસ તમારા માટે રહેવાનો છે ખુબ જ ખાસો, જાણો આજનું તમારું રાશિફળ\n1. મેષ – અ, લ ,ઈ (Aries): જો તમે પર્યાપ્ત આરામ નહીં કરો તો તમે ખુબ થાકેલા પોતાની જાતને અનુભવી શકો છો. ભાગીદારીના વ્યવસાયો અને ચાલાકીભરેલી આર્થિક યોજનાઓમાં રોકાણ ન કરો. બાળકો તમને તેમની સિદ્ધિઓ પર ગર્વનો અનુભવ કરાવશે. સાચા અને પ્રેવિત્ર પ્રેમની અનુભૂતી કરો. આજે તમારે ઓફિસમાં કંઈક એવું કામ કરવું પડી શકે છે જેનાથી તમે લાંબા સમયથી બચવાની કોશિશ કરતા રહ્યા હતા.\n2.વૃષભ – બ, વ, ઉ (Taurus):દાંતનું દર્દ અથવા પેટ દર્દ તમારા માટે પરેશાની ઉભી કરી શકે છે. જાતે જ ખર્ચ કરવાનું ટાળો, નહીં તો તમે ખાલી ખિસ્સુ લઈને ઘરે આવશો. તમારી પાર્ટીમાં દરેક લોકોને આમંત્રણ આપી શકો છો કારણ કે આજે તમારી પાસે વધારાની ઉર્જા છે, જે તમને કોઈ પાર્ટી અથવા ઇવેન્ટનું આયોજન કરવા માટે પ્રોત્સાહિત કરશે. જીવન અને કામકાજમાં બીજા માટે એક આદર્શ બની શકે છે. ગર્મજોશી અને બીજાની મદદ કરાવની અચ્છાની સાથે માનવીય મૂલ્યોને પોતાનામાં રાખી તમને પહેચાન અપાવશે.\n3. મિથુન – ક, છ, ઘ (Gemini): બેકારની વાતો પર ચર્ચા કરી પોતાની ઉર્જા ખરાબ ન કરો. જાણી લો કે વિવાદથી કઈં હાંશિલ થતુ નથી. અચાનક ખર્ચથી આર્થિક બોજ પણ વધી શકે છે. પરિવારના સભ્યો સાથે હળવા અને શાંત દિવસનો આનંદ માણો. જો કોઈ લોકો તમારી પાસે મુશ્કેલીઓ લઈ આવે છે તો તેને નજરઅંદાજ કરો અને તેનાથી તમારી માનસિક શાંતિ ભંગ ન થવા દો. તમારા પ્રિયની નાની ભૂલને અવગણો.\n4. કર્ક – ડ, હ (Cancer):આજે તમારી પાસે સારી ઉર્જા હશે, પરંતુ કામનો બોજો તમને ગુસ્સો અપાવી શકે છે. હંમેશા ધીમે-ધીમે શ્વાસ લેવાનો પ્રયત્ન કરો. એવું લાગે છે કે, તમે જાણો છો કે લોકો તમારી પાસેથી શું ઇચ્છે છે, પરંતુ આજે તમે ખર્ચ કરવાનું ટાળો. કોઈની સાથે જલ્દીથી મિત્રતા કરવાનું, આને કારણે તમારે પાછળથી પસ્તાવો કરવો પડી શકે છે. તમારું ઉર્જા સ્તર કાર્યક્ષેત્રમાં અચાનક નીચે આવી શકે છે, જેના કારણે તમને મુશ્કેલીનો સામનો કરવો પડશે.\n5. સિંહ – મ, ટ (Leo): તમારે તમારો વધારાનો સમય પોતાના શોખ પુરા કરવામાં અથવા કામ કરવામાં લગાવવો જોઈએ. ખર્ચમાં અણધાર્યો વધારો તમારી માનસિક શાંતિ ભંગ કરી શકે છે. જો તમે પાર્ટી કરવાનું વિચારી રહ્યાં છો, તો તમારા સારા મિત્રોને કોલ કરો. તે લોકો તમારો ઉત્સાહ વધારશે. આજે તમારા જીવનસાથી તમારી પાસેથી ઘણા વધારે અપેક્ષા રાખી શકે છે. તમારે કાર્યક્ષેત્રમાં નવા પડકારોનો સામનો કરવો પડશે, પરંતુ ઈમાનદારીથી કામ કરશો તો કામ સારી રીતે થશે.\n6. કન્યા – પ, ઠ, ણ (Virgo): તબીયત સારી રહેશે. માત્ર એક દિવસને ધ્યાનમાં રાખી જીવવાની તમારી આદત પર કાબુ કરો. અચાનક ખર્ચથી આર્થિક સમસ્યા વધી શકે છે. તમારા બાળકોને તમારા ઉદાર સ્વભાવનો ફાયદો ઉઠાવવા ના દો. જો તમે ઘરમાં હુકમ ચલાવવાનો પ્રયાસ કરો છો તો પરિવાર વચ્ચે ઘણી મુશ્કેલી ઉભી થઈ શકે છે. આજે તમે કોઈ ટીમનું નેતૃત્વ કરવા અને લક્ષ્ય પ્રાપ્ત કરવા માટે સાથે મળીને કામ કરવાની સ્થિતિમાં હશો. કેટલાક લોકો માટે, આકસ્મિક મુસાફરી વધારે તણાવપૂર્ણ બનશે.\n7. તુલા – ર, ત (Libra):સળંગ તમારી કામમાં દખલઅંદાજી તમારા ભાઈને ગુસ્સો અપાવી શકે છે. જેથી તમને કોઈ પુછે નહીં ત્યાં સુધી સલાહ ન આપવી. આત્મવિશ્વાસની કમી ખુદ પર હાવી ન થવા દો, કેમ કે, તે તમારી સમસ્યા વધારશે જ, સાથે તમારી પ્રગતિમાં પણ રુકાવટ ઉભી કરશે,. પોતાનો આત્મવિશ્વાસ પાછો મેળવવા માટે પોતાની વાત ખુલીને કહો અને પરેશાનીઓનો સામનો ખુશીથી કરો. આર્થિક તંગીથી બચવા માટે પોતાના નક્કી કરેલા બજેટથી દુર ન જાઓ.જો તમે પ્રભાવશાળી લોકો સાથે સંપર્ક બનાવી રાખશો, તો પોતાના કરિયરમાં પ્રગતિ મળશે.\n8. વૃશ્ચિક – ન, ય (Scorpio): આજે તમે આજે તમે રમત-જગતમાં ભાગ લઈ શકો છો, જે તમને તંદુરસ્ત બનાવી રાખશે. જો તમે લાંબા ગાળા માટે રોકાણ કરશો તો, સારો એવો ફાયદો મળી શકે છે. પોતાના પરિવારની ભલાઈ માટે મહેનત કરો. તમારા કામ પાછળ પ્રેમ અને દૂરદ્રષ્ટીની ભાવના હોવી જોઈએ, ના કે લાલચનું ઝહેર.\n9.ધન – ભ, ધ, ફ, ઢ (Sagittarius): વ્યસ્ત દિનચર્યા હોવા છતા સ્વાસ્થ્ય સારૂ રહેશે. બીજા લોકોને પ્રભાવીત કરવા માટે જરૂરત કરતા વધારે ખર્ચ ન કરો. સમજદારીથી કામ લો અને જો સંભવ હોય તો તેનાથી બચો, કેમ કે કોઈ પણ પ્રકારનો વાદ વિવાદ તમારા માટે મદદગાર નહીં રહે. આજે એવી વસ્તુ ખરીદવા માટે સારો દિવસ છે, જેની કિંમત આગળ જતા વધી શકે છે.\n10. મકર – જ, ખ (Capricorn):પોતાના જીવનસાથીની દરેક બાબતોમાં માથુ ન મારો, પોતાના કામથી કામ રાખો. ચાલાકીવાળી આર્થિક યોજનાઓમાં ન ફસાઓ તેનું ધ્યાન રાખજો. રોકાણ કરવામાં થોડી સાવધાની રાખો. તમારી સ્વચ્છંદ શૈલી ઘરમાં તણાવ લાવી શકે છે. મોડી રાત સુધી ઘરની બહાર રહીને ખર્ચા કરવાનું ટાળો. તમારે તમારા પ્રિયને જરૂરી સમય આપવો પડશે નહીં તો એ નારાજ થઇ જશે.\n11. કુંભ – ગ, શ, સ (Aquarius): કામનો બોઝો આજે કઈંક તણાવ અને ખીજનું કારણ બની શકે છે. ભાગીદારીના વ્યવસાયો અને ચતુરાઈ ભરેલી નાણાકીય યોજનાઓમાં રોકાણ ન કરો. જેની તબિયત ખૂબ જ ખરાબ હોય તેવા સંબંધીઓને મળવા જવાનું થાય. પોતાની દિવાનગીને કાબુમાં રાખો. નહીં તો તમારા પ્રેમ સંબંધને મુશ્કેલીમાં મુકી શકે છે. પોતાની કાર્યકુશળતા વધારવા માટે નવી ટેક્નિકનો સહારો લો. તમારી શૈલી અને કામ કરવાનો નવો અંદાજ તમારા નજીક રહેતા લોકોમાં રસ ઉભો કરશે.\n12. મીન – દ, ચ, જ, થ (Pisces): જો ધુમ્મસ તમારી આજુબાજુ છવાયેલું છે અને પ્રગતિમાં તે અડચણ ઉભી કરે છે, તેમાંથી બહાર નીકળવા માટેનો આ સમય છે. હોંશિયારી ભરેલી આર્થિક યોજનાઓમાં ફસાઈ જવાનું ટાળો. રોકાણ કરવામાં ખૂબ કાળજી લેશો. વધારાના ખર્ચાઓ તમારા દિમાગ ઉપર છવાયેલા છે. પિતાનું કડક વર્તન તમને નારાજ કરી શકે છે. પરંતુ હાલાતને નિયંત્રણમાં રાખવા માટે શાંત રહો. જેનાથી તમને ફાયદો થશે.


અરવિંદ કેજરીવાલની નવી પાર્ટીની જાહેરાત | kejriwal anounced political party - Gujarati Oneindia\n| Updated: Wednesday, February 11, 2015, 10:14 [IST]\nનવીદિલ્હી, 24 નવેમ્બર:નવીદિલ્હી ખાતે એક પત્રકાર પરિષદ યોજીને સામાજિક કાર્યકર્તામાંથી રાજકારણી બનેલા અરવિંદ કેજરીવાલ દ્વારા પાર્ટીની જાહેરાત કરવામાં આવી છે. પાર્ટી સામાન્ય લોકોની અને સામાન્ય લોકો માટે બનેલી પાર્ટી હોવાનું કહી પાર્ટીનું નામ 'આમ આદમી પાર્ટી ' હોવાનું જણાવ્યું છે. પાર્ટી અંગે એલાન કરતા તેમણે કેન્દ્ર સરકાર અને અન્ય પાર્ટીઓ પર આકરા પ્રહારો કર્યા હતા.\nકેજરીવાલે પત્રકાર પરિષદમાં જણાવ્યું કે, દિલ્હી ખાતે 26 નવેમ્બરના રોજ એક મહારેલીનું આયોજન કરવામાં આવ્યું છે. જેમાં સામેલ થનાર તમામ લોકો ફાઉન્ડર મેમ્બર ગણાશે. જે નામો વેબસાઇટ ઉપર જણાવવામાં આવશે. પરિવારવાદથી દૂર રહેવા માટે એક નિર્ણય કર્યો છે, જે અનુસાર એક પરિવારમાંથી એક જ સભ્યને પંસદ કરવામાં આવશે.\nજનલોકપાલની માંગથી પોતાના આંદોલનની શરૂઆત કરનારી ટીમ કેજરીવાલની પાર્ટીમાં આંતરિક લોકપાલ પણ હશે. આ લોકપાલ પાર્ટીના કોઇપણ સભ્ય વિરુદ્ધ ફરિયાદની તપાસ કરી શકે છે. આ લોકપાલથી આમ આદમી પણ કરી શકે છે પાર્ટીના સભ્યોની ફરિયાદ. આરોપ સાબિત થતાં એ સભ્યને પાર્ટીમાંથી કાઢવાનો પણ અધિકાર લોકપાલમાં છે.\nકેજરીવાલે જણાવ્યું કે, આમ આદમી પાર્ટીએ પોતાનો ઢાંચો રાજધાનીથી ગામ સુધી ફેલાવ્યો છે. દિલ્હીમાં એક સેન્ટ્રલ કમિટી હશે જેમાં રાષ્ટ્રીય પરિષદ અને રાષ્ટ્રીય કાર્યકારિણી હશે. જેનો એક રાષ્ટ્રીય કોઓર્ડિનેટર હશે. આ રીતે રાજ્યોમાં સ્ટેટ કમિટિની પરિષદ અને કાર્યકારિણી હશે જેનો પણ એક સ્ટેટ કોઓર્ડિનેટર હશે. આ ઢાંચો આવી જ રીતે જિલ્લા અને ગામડા સુધી જશે. જિલ્લા પરિષદનું ખાતુ દરેક બ્લોક કમિટિમાંથી પસંદ થયેલા બે-બે કોઓર્ડિનેટથી તૈયાર થશે. આ રીતે બ્લોક પરિષદ પણ ગ્રામ કમિટિથી આવેલા બે-બે કોઓર્ડિનેટરની મદદથી તૈયાર થશે, પરિષદમાં તમામ આમ અને ખાસ સભ્ય હશે. પરંતુ કાર્યકારિણીમાં કેટલાક પસંદ કરાયેલા લોકો હશે જે મહત્વના નિર્ણય લેશે.\nતેમણે કહ્યું કે, સરકારે અને તમામ પાર્ટીઓએ લોકો સાથે દગો કર્યો છે. દોઢ વર્ષ સુધી અમે લડત ચલાવી પરંતુ આ પડકારો માટે રાજકારણમાં આવવું પડશે.\nlokpal corruption arvind kejriwal india against corruption arvind kejriwal party aam admi party લોકપાલ ભ્રષ્ટાચાર અરવિંદ કેજરીવાલ ઇન્ડિયા અગેન્સ્ટ કરપ્શન અરવિંદ કેજરીવાલ પાર્ટી આમ આદમી પાર\nactivest turn politics arvind kejriwal today anounce political party and its name.


સંતો બાદ કલાકારો મેદાનમાં / કિશન ભરવાડની હત્યા કેસમાં રાજભા ગઢવી આવ્યા મેદામાં, જુઓ તમામ સમાજને કરી આ આપીલ : જુઓ વિડિઓ VS 24X7\nJanuary 31, 2022 February 1, 2022 aakashLeaveaComment on સંતો બાદ કલાકારો મેદાનમાં / કિશન ભરવાડની હત્યા કેસમાં રાજભા ગઢવી આવ્યા મેદામાં, જુઓ તમામ સમાજને કરી આ આપીલ : જુઓ વિડિઓ\tPublished on: 2:34 pm, Mon, 31 January 22\nધંધુકામાં કિશન ભરવાડની હત્યા મામલાને લોક સાહિત્યકાર રાજભા ગઢવીએ વખોડ્યો, કહ્યું- દરેક હિન્દુઓએ એક થઇ રજૂઆત કરવી જોઇએ\nધંધૂકાના કિશન ભરવાડ કેસ મામલે તપાસનો ધમધમાટ ચાલી રહ્યો છે. ATSના હાથે મૌલવીની ધરપકડ કરવામાં આવી છે અને ગઈકાલે તેને દિલ્હીથી ગુજરાત લવાયા બાદ આજે કોર્ટમાં રજૂ કરવામાં આવનાર છે. ત્યારે સમગ્ર ઘટનાને જાણીતા લોક સાહિત્યકાર રાજભા ગઢવીએ વખોડી છે.\nરાજભા ગઢવીએ ઘટનાને વખોડી\nરાજભા ગઢવીએ વીડિયો પોસ્ટ કરીને કહ્યું હતું કે, દરેક હિન્દુઓએ એક થઇ રજૂઆત કરવી જોઇએ અને મુસ્લિમ આગેવાનોને પણ અપીલ કરી હતી કે હિંસક પ્રવૃત્તિઓ કરતા તત્વોને રોકવા જોઈએ.\nદરેક હિન્દુઓએ એક થઇ રજૂઆત કરવાની કરી અપીલ\nરાજભાએ વધુમાં કહ્યું કે, કિશન ભરવાડે પોસ્ટ મુકવા બદલ માફી પણ માગી હતી તેમ છતાં તેમની હત્યા કરવામાં આવી તે ખરેખર વખોડવા લાયક બાબત છે. તો તેમણે બંધારણ અને કાયદો હોવા છતાં મૃત્યુદંડ આપનારને સજા થવી જોઇએ તેવી પણ માગણી ઉચ્ચારી હતી.\nકંગના રણૌતે પણ આપ્યું છે નિવેદન\nગુજરાતના અમદાવાદમાં આવેલ ધંધુકામાં કિશન ભરવાડ નામના યુવકની હત્યા થઈ છે. જે હાલ ઘણો ચર્ચાનો વિષય બન્યો છે. ગત 25 તારીખે યુવક કિશન ભરવાડની ગોળી મારીને હત્યા કરી દેવામાં આવી છે. જેના કારણે હાલ ગુજરાતનું રાજકારણ પણ ગરમાયું છે. ત્યારે બોલીવૂડ એક્ટર કંગના રાણાવતે પણ કિશન ભરવાડની હત્યાને લઈને સોશિયલ મીડિયા પર એક પોસ્ટ કરી છે.\nધંધુકામાં કિશન ભરવાડની હત્યાનો મામલે ગ્રાઉન્ડ રિપોર્ટમાં ધંધુકાના લોકોએ અશાંત ધારાની માંગ ઉચ્ચારી છે, આ સાથે જ તેમણે જણાવ્યું હતું કે, છેલ્લા 10 વર્ષમાં ધંધુકામાં 700થી વધુ હિંદુઓએ મકાન વેચ્યા છે. સ્થાનિકોએ મીડિયા સાથેની વાતચીતમાં કહ્યું કે,વચલી ફળી, મોઢવાળા પોળ, લીંબડી ફળી તથા સુથારવાડા, ખાંડાચોરામાં અશાંત ધારાની માગણી કરી છે. નોંધનીય છે કે, હિન્દુ મકાન માલિકો ધંધુકામાં મકાન વેચીને નીકળી ગયા છે. તો કેટલીક જગ્યાએ પંરાપરાગત નવરાત્રીના ગરબા પણ બંધ થયા હતા.\nઉલ્લેખનીય છે કે યુવક કિશન ભરવાડની હત્યાના કેસમાં વધું એક આરોપીની રાજકોટથી ધરપકડ કરવામાં આવી છે. રાજકોટ પોલીસે અજીમ સમા નામના આરોપીની ધરપકડ કરી છે. જેણે આરોપી મૌલવીને હથિયાર આપ્યા હતા. જોકે આ કેસ હવે એસઓજીની ટીમ દ્વારા એટીએસને આપી દેવામાં આવ્યો છે. ગઈકાલે મોરબીથી પણ હત્યામાં સંડોવાયેલા એક આરોપીની ધરપકડ કરવામાં આવી હતી અને અત્યાર સુધીમાં આ કેસમાં કુલ6આરોપીઓને ઝડપી પાડવામાં આવ્યા છે.


bullion watch gold and silver rise again in the hope that the coronavirus will beaglobal disaster | કોરોના વાઇરસ વૈશ્વિક આપત્તિ જાહેર થશે એવી આશાએ સોના-ચાંદીમાં ફરી ઉછાળો - business\nકોરોના વાઇરસ વૈશ્વિક આપત્તિ જાહેર થશે એવી આશાએ સોના-ચાંદીમાં ફરી ઉછાળો\nPublished: Jan 31, 2020, 10:28 IST | Bullion Watch | Mumbai\nસોનાના ભાવમાં બુધવારે સાંજે જોવા મળેલી તેજી આજે પણ મક્કમ રીતે આગળ વધી રહી છે.\nસોનાના ભાવમાં બુધવારે સાંજે જોવા મળેલી તેજી આજે પણ મક્કમ રીતે આગળ વધી રહી છે. ચીનમાં કોરોના વાઇરસનો વ્યાપ વધી રહ્યો છે અને એને કારણે વૈશ્વિક આર્થિક પ્રવૃત્તિ પર અસર પડવાની શરૂઆત થઈ ગઈ છે. ગુરુવારે વર્લ્ડ હેલ્થ ઑર્ગેનાઇઝેશન કટોકટી માટે વૈશ્વિક આપત્તિ જાહેર કરે એવી શક્યતાએ ભાવને ટેકો મળી રહ્યો છે. ભારતીય બજારમાં પણ બે દિવસનો ઘટાડો પચાવીને સોના-ચાંદીના ભાવ ઊછળ્યા હતા.\nવિમાની કંપનીઓએ સર્વિસ ઘટાડી નાખી છે અથવા બંધ કરી દીધી છે. કેટલીક કંપનીઓએ ચીનમાં પોતાનાં ઑપરેશન્સ ઘટાડી દીધાં કે અથવા બંધ કર્યાં છે. વૈશ્વિક અર્થતંત્ર ટ્રેડ-વૉર બાદ સુધારા તરફ આગળ વધી રહ્યું હતું ત્યાં જ આ આફત આવી પડતાં ફરી સોનાની તેજી માટેનાં કારણ જોવા મળી રહ્યાં છે.\nવૈશ્વિક બજારમાં સોનું વાયદો ૦.૪૪ ટકા કે ૬.૮૫ ડૉલર વધી ૧૫૭૭.૨૫ ડૉલર પ્રતિ ઔંસ અને ચાંદી ૧.૩૫ ટકા કે ૨૩ સેન્ટ વધી ૧૭.૭૨૩ ડૉલર પ્રતિ ઔંસ બંધ રહ્યા હતા. હાજરમાં સોનું ૧.૬૬ ડૉલર વધી ૧૫૭૮.૪૮ અને ચાંદી ૧૮ સેન્ટ વધી ૧૭.૭૪ ડૉલર પ્રતિ ઔંસની સપાટીએ હતાં.\nહાજર બજારમાં ભારતમાં સોનું ૩૭૦ વધી ૪૨,૦૨૦ અને અમદાવાદ ખાતે ૪૬૦ વધી ૪૨,૧૬૦ રૂપિયા પ્રતિ ૧૦ ગ્રામ બંધ આવ્યા હતા. વૈશ્વિક બજારમાં ભાવમાં થોડી મજબૂતી અને ભારતમાં ડૉલર મોંઘો થતાં સોનાના ભાવમાં વધારો જોવા મળ્યો હતો અને એને પગલે ચાંદી પણ વધી હતી.\nસોનું ફેબ્રુઆરી વાયદો ૧૦ ગ્રામદીઠ ૪૦૪૮૬ ખૂલી, ઉપરમાં ૪૦૭૭૪ અને નીચામાં ૪૦૪૭૨ રૂપિયાના મથાળે અથડાઈને પ્રથમ સત્રના અંતે ૩૭૮ વધીને ૪૦૭૨૮ રૂપિયા બંધ રહ્યો હતો.\nમુંબઈમાં હાજર ચાંદી ૬૯૦ વધી ૪૭,૪૬૦ અને અમદાવાદમાં ૭૦૦ વધી ૪૭,૫૦૦ રૂપિયા પ્રતિ કિલોના ભાવે બંધ આવ્યો હતો. ચાંદીના વાયદાઓમાં ચાંદી માર્ચ કૉન્ટ્રૅક્ટ કિલોદીઠ ૪૫૭૪૦ ખૂલી, ઉપરમાં ૪૬૩૦૦ અને નીચામાં ૪૫૭૪૦ રૂપિયાના સ્તરને સ્પર્શી પ્રથમ સત્રના અંતે ૬૯૬ વધીને ૪૬૨૪૭ રૂપિયા બંધ રહ્યો હતો. ચાંદી-મિની ફેબ્રુઆરી ૬૯૫ વધીને ૪૬૨૬૨ અને ચાંદી-માઇક્રો ફેબ્રુઆરી ૬૯૫ વધીને ૪૬૨૬૪ રૂપિયા બંધ રહ્યા હતા.\nરૂપિયામાં કડાકો, ત્રણ સપ્તાહની નીચી સપાટીએ\nકોરાના વાઇરસમાં દરદીઓની સંખ્યા ઝડપથી વધી રહી છે અને મૃત્યુઆંક પણ વધી રહ્યો છે. બીજી તરફ ભારતીય શૅરબજારમાં વિદેશી સંસ્થાઓ મૂડી પાછી ખેંચી રહી હોવાથી આજે ડૉલર સામે રૂપિયો ત્રણ સપ્તાહની નીચી સપાટીએ બંધ આવ્યો હતો. બુધવારે ૭૧.૨૭ની સપાટી સામે રૂપિયો આજે ૭૧.૩૯ની નબળી સપાટીએ ખૂલ્યો હતો અને પછી સતત દબાણમાં રહ્યો હતો. દિવસના અંતે એ ૨૨ પૈસા ઘટીને ૭૧.૪૯ની સપાટીએ બંધ